hotchpotch/miracl-hf-unified huggingface dataset:
เดอะสโตรกส์
เดอะสโตรกส์ () เป็นวงร็อกอเมริกัน ก่อตั้งวงในปี 1998 ในนิวยอร์กซิตี มีชื่อเสียงในช่วงต้นยุค 2000 ในฐานะผู้นำของแนวเพลงการาจร็อกรีไววอล วงประกอบด้วยสมาชิก จูเลียน คาซาบลังกาส์ (ร้องนำ) นิก วาเลนซี (กีตาร์ลีด) อัลเบิร์ต แฮมมอนด์ จูเนียร์ (กีตาร์ริทึม) นิโคไล ไฟรเจอร์ (กีตาร์เบส) และฟราบริซิโอ โมเรตตี (กลองและเพอร์คัชชัน)
หลังจากออกอัลบั้มเปิดตัว "Is This It" ในปี 2001 วงได้ได้เสียงวิจารณ์อย่างมาก "เอ็นเอ็มอี" ยกอัลบั้มนี้ให้เป็นอัลบั้มแห่งปี จากนั้นวงได้รักษาฐานแฟนเพลงได้มาก ส่วนใหญ่ในสหราชอาณาจักร สหรัฐอเมริกาและออสเตรเลีย หลังจากนั้นไม่นาน พวกเขาได้ออกอัลบั้ม "Room On Fire" ในปี 2003 ซึ่งได้รับความนิยมมากเช่นกัน ในปี 2006 หลังจากออกอัลบั้ม "First Impressions of Earth" สมาชิกแต่ละคนเริ่มมีโครงการอื่นของตัวเอง หลังจากหายไปห้าปี และเริ่มมีผลงานเดี่ยว พวกเขาจึงได้ออกอัลบั้ม "Angles" ในปี 2011 ในอัลบั้มนี้ สมาชิกคนอื่น ๆ ในวงได้มีส่วนร่วมในการแต่งและเขียนเพลงอีกด้วย จากที่ จูเลียน คาซาบลังกาส์ เป็นคนแต่งเกือบทั้งหมดในสามอัลบั้มแรก ตามด้วยในปี 2013 อัลบั้ม "Comedown Machine" ซึ่งเป็นอัลบั้มสุดท้ายภายใต้สังกัด RCA ก็ได้ออกมา โดยสมาชิกทุกคนได้ร่วมมือกันแต่งเพลงเช่นเดิม โดยที่อัลบั้มนี้ ทางวงตัดสินใจที่จะไม่โปรโมทอัลบั้มเลย ไม่ว่าจะเป็นการสัมภาษณ์ออกสื่อ ถ่ายรูป ออกโชว์ หรือแม้แต่ทัวร์ และได้มีการเล่นเพลงในอัลบั้มนี้ครั้งแรกในอีกหนึ่งปีให้หลัง จนในปี 2016 ทางวงได้ปล่อย EP "Future Present Past" กับค่ายเพลง ซึ่งเป็นค่ายเพลงของ จูเลียน คาซาบลังกาส์ เอง
ในเดือนตุลาคม ปี 2016 มือกีต้าร์ นิก วาเลนซี ได้ออกมาให้สัมภาษณ์ถึงอัลบั้มล่าสุดของวงว่ากำลังลงมือทำกันอยู่
สุลต่านเซลิมที่ 1 แห่งจักรวรรดิออตโตมัน
สุลต่านเซลิมที่ 1 แห่งจักรวรรดิออตโตมัน หรือ สุลต่านเซลิมผู้กล้าหาญ (, ) (10 ตุลาคม ค.ศ. 1465/ค.ศ. 1466/ค.ศ. 1470 – 22 กันยายน ค.ศ. 1520) พระนามมีสร้อยว่า “Yavuz” ที่แปลว่า “ผู้กร้าว” มีพระนามเต็มว่า “Yavuz Sultan Selim” เซลิมทรงเป็นสุลต่านแห่งจักรวรรดิออตโตมันผู้ครองราชย์ระหว่าง ค.ศ. 1512 จนเสด็จสวรรคตเมื่อวันที่ 22 กันยายน ค.ศ. 1520 พระองค์เป็นพระราชโอรสของสุลต่านเบเยซิดที่ 2 และ Ayşe Hatun จาก Dulkadir และเป็นพระราชบิดาของสุลต่านสุลัยมานมหาราช
เทกซัส (วงดนตรี)
เทกซัส () เป็นวงร็อกจากกลาสโกว์ สกอตแลนด์ ก่อตั้งโดยจอห์นนี แม็กเอลโฮน (อดีตวงอัลเตอด์อิมเมจและฮิปส์เวย์) ในปี 1986 โดยแสดงเปิดตัวครั้งแรกในเดือนมีนาคม 1988 ที่มหาวิทยาลัยแห่งดันดี ในสกอตแลนด์ ที่มาของชื่อวงมาจากภาพยนตร์ในปี 1984 ของวิม เวนเดอร์สเรื่อง "Paris, Texas"
แนวดนตรีของวงเป็นแนวบลูส์ร็อก จากอัลบั้มเปิดตัว "Southside" ไปจนถึงบลู-อายด์โซล จากอัลบั้ม "White on Blonde" ไปจนถึงดิสโก้ป็อปในอัลบั้ม "Red Book"
เดอะบรีดเดอส์
เดอะบรีดเดอส์ (The Breeders) เป็นวงอัลเทอร์เนทีฟร็อกอเมริกันก่อตั้งวงใน เมืองลอสแอนเจลิส จาก สหรัฐอเมริกา ก่อตั้งวงในปี 1988 ในโอไฮโอ โดย คิม ดีล แห่งวง พิกซีส์ (Pixies) (ร้องนำและกีตาร์) เคลลี่ ดีล (กีตาร์) เชอร์ริล ลินด์เซย์ (กีตาร์) แมนโด โลเปซ (เบส) และ โฮเซ่ เมเดเลส (กลอง)
อัลฟ่า อินดัลตรีย์
อัลฟ่า อินดัสตรีย์ คือผู้ผลิตเสื้อผ้า ก่อตั้งเมื่อปี ค.ศ. 1959 โดย Knoxville, Tennessee บริษัทได้ทำเสื้อแจ๊คเก็ตการบิน และเสื้อยืด และเคยทำเสื้อแจ๊คเก็ตสำหับกองทัพสหรัฐ เอ็ม-65 และมี 2 แบบ เช่น เอ็มเอ-1 และซีดับเบิ้ลยูยู-45/P แจ๊คเก็ตการบิน
การล้อมกรุงเวียนนา
การปิดล้อมกรุงเวียนนา () (27 กันยายน-14 ตุลาคม ค.ศ. 1529) การปิดล้อมกรุงเวียนนาในปี ค.ศ. 1529 เป็นความพยายามครั้งแรกโดยจักรวรรดิออตโตมันที่นำโดยสุลต่านสุลัยมาน เพื่อที่จะยึดกรุงเวียนนาในออสเตรีย การปิดล้อมเมืองครั้งนี้ถือเป็นสัญญาณบ่งบอกถึงอำนาจของจักรวรรดิออตโตมันซึ่งกำลังขยายถึงจุดสูงสุด ซึ่งมีอาณาเขตขยายมาจนถึงบริเวณยุโรปกลาง หลังจากนั้นความเป็นปฏิปักษ์ต่อกันก็ยืดเยื้อยาวนานออกไปกว่า150ปี และในที่สุดจึงกลายเป็นยุทธการเวียนนาในปีค.ศ. 1683 ซึ่งเป็นการเริ่มมหาสงครามตุรกี (Great Turkish War) โดยมหาอำนาจยุโรปในการพยายามกำจัดออตโตมันออกจากยุโรปกลาง การล้อมครั้งนี้จบลงด้วยความล้มเหลวของฝ่ายออตโตมันในการพยายามยึดที่มั่นสำคัญของจักรวรรดิโรมันอันศักดิ์สิทธิ์ในขณะนั้น และเป็นจุดเปลี่ยนทิศทางของชัยชนะในยุโรปตะวันออกและยุโรปกลางของจักรวรรดิออตโตมันที่ได้รับชัยชนะมาตลอดก่อนหน้านั้น ซึ่งรวมถึงการได้ฮังการีตะวันออกเฉียงใต้ มาเป็นอาณาจักรในบริวารในยุทธการโมเฮ็คส์ (Battle of Mohács)
เหตุการณ์ครั้งนี้มักกล่าวกันว่าเป็นจุดที่เริ่มนำความตกต่ำมาสู่จักรวรรดิออตโตมันที่ครั้งหนึ่งเคยเป็นมหาอำนาจทางการทหารทั้งในยุโรปและเอเชีย และเป็นการพ่ายแพ้ทำความอัปยศให้แก่ออตโตมันในการมาพ่ายแพ้ต่อกองกำลังที่เล็กกว่าและมีประสิทธิภาพด้อยกว่า
นักประวัติศาสตร์บางท่านสันนิษฐานว่าจุดประสงค์หลักของสุลต่านสุลัยมานในการล้อมกรุงเวียนนาในปี ค.ศ. 1529 เป็นการแสดงอำนาจเหนือฮังการี เพราะด้านตะวันตกของฮังการีที่เรียกว่ารอยัลฮังการีที่ยังดำรงความเป็นอิสระจากออตโตมันอยู่ นอกจากนั้นการตัดสินใจเข้าโจมตีเวียนนาหลังจากการยุติการรณรงค์ในยุโรปของออตโตมันไปเป็นเวลานานทำให้คาดกันว่าเป็นการโจมตีแบบฉวยโอกาสหลังจากที่ได้รับชัยชนะอย่างเด็ดขาดในฮังการี ส่วนนักวิชาการผู้อื่นก็ตั้งทฤษฎีว่าการปราบปรามฮังการีเป็นเพียงบทนำของการเริ่มการเข้ามารุกรานยุโรปตามที่ได้วางแผนไว้ก่อนหน้านั้นแล้ว
ถนนราชดำเนิน (แก้ความกำกวม)
ถนนราชดำเนิน อาจหมายถึง
ในประเทศไทย
ในต่างประเทศ
สงครามออตโตมันในยุโรป
สงครามออตโตมันในยุโรป () เป็นสงครามของจักรวรรดิออตโตมันที่ต่อสู้ในยุโรปที่บางครั้งก็เรียกว่า “สงครามออตโตมัน” หรือ “สงครามตุรกี” โดยเฉพาะในตำราที่เขียนในยุโรปในสมัยโบราณ
“สงครามออตโตมันในยุโรป” แบ่งออกเป็นห้าสมัยที่รวมทั้ง:
ยุทธการที่โมเฮ็คส์
ยุทธการที่โมเฮ็คส์ (, , ) เป็นยุทธการที่เกิดขึ้นที่โมเฮ็คส์ทางใต้ของบูดาเปสต์ในฮังการีปัจจุบันเมื่อวันที่29 สิงหาคม ค.ศ. 1526 ระหว่างจักรวรรดิออตโตมันที่นำโดยสุลต่านสุลัยมานฝ่ายหนึ่ง และราชอาณาจักรฮังการีที่นำโดยพระเจ้าหลุยส์ที่ 2 แห่งฮังการี, โครเอเชีย, ราชอาณาจักรโบฮีเมีย, จักรวรรดิโรมันอันศักดิ์สิทธิ์, อาณาจักรพระสันตะปาปา และ ราชอาณาจักรโปแลนด์อีกฝ่ายหนึ่ง ผลของสงครามฝ่ายออตโตมันได้รับชัยชนะอย่างเด็ดขาดและเป็นการนำมาซึ่งความสิ้นสุดของสงครามออตโตมัน-ฮังการี แต่เป็นการเริ่มสงครามออตโตมัน-ฮับส์บูร์ก ชัยชนะครั้งนี้ทำให้ฮังการีถูกแบ่งแยกระหว่างจักรวรรดิออตโตมัน, ราชวงศ์ฮับส์บูร์กแห่งออสเตรีย และราชรัฐทรานสซิลเวเนีย อยู่หลายสิบปี การเสด็จสิ้นพระชนม์ของพระเจ้าหลุยส์ที่ 2 แห่งฮังการีขณะที่กำลังพยายามหลบหนีจากสนามรบเป็นการสิ้นสุดของราชวงศ์ Jagiellon dynasty ที่สิทธิในราชบัลลังก์ถูกผนวกเข้ากับราชวงศ์ฮับส์บวร์กโดยการเสกสมรสของพระขนิษฐาของพระเจ้าหลุยส์ที่ 2
Lupercalia
Lupercalia เป็นประเพณีของชาวโรมันซึ่งจัดขึ้นเพื่อบูชาเทพเจ้าแห่งความรัก จัดขึ้นระหว่าง วันที่ 13-15 กุมภาพันธ์ โดยในวันก่อนมีเทศกาลหนึ่งวัน จะมีการจับฉลากของหนุ่มสาว ใครได้ชื่อใครจะได้คนคนนั้นเป็นเพื่อนร่วมเที่ยวตลอดช่วงเทศกาล ซึ่งเป็นที่มาของการพบปะของหนุ่มสาวและเกิดรักกัน
ภายหลังคริสเตียนได้เข้ามามีบทบาทมากขึ้น จึงจัดการเปลี่ยนเทศกาลนอกรีดนี้ให้มาอยู่ในศาสนา ชื่อจึงถูกเปลี่ยนเป็น วันวาเลนไทน์ (Valentine's Day) และจัดในวันที่ 14 กุมภาพันธ์ เรื่อยมาจนถึงปัจจุบัน
พระเจ้าหลุยส์ที่ 2 แห่งฮังการี
พระเจ้าหลุยส์ที่ 2 แห่งฮังการี (; 1 กรกฎาคม ค.ศ. 1506 – 29 สิงหาคม ค.ศ. 1526) เป็นพระมหากษัตริย์แห่งราชอาณาจักรฮังการีผู้ครองราชย์ระหว่าง ค.ศ. 1516 จนเสด็จสวรรคตเมื่อวันที่ 29 สิงหาคม ค.ศ. 1526 ในยุทธการโมเฮ็คส์
หลุยส์เป็นพระราชโอรสของสมเด็จพระเจ้าวลาดิสเลาสที่ 2 แห่งฮังการี (Vladislas II of Bohemia and Hungary) และพระอัครมเหสีองค์ที่สามแอนน์เดอฟัวซ์ หลังจากที่พระราชบิดาเสด็จสวรรคตในปี ค.ศ. 1516 แล้วหลุยส์ก็เสด็จขึ้นครองราชย์เป็นกษัตริย์แห่งโบฮีเมียและฮังการี พระองค์ทรงได้รับการอุปถัมภ์เป็นพระราชโอรสบุญธรรมของสมเด็จพระจักรพรรดิแม็กซิมิเลียนที่ 1 แห่งโรมันอันศักดิ์สิทธิ์ในปี ค.ศ. 1515 เมื่อสมเด็จพระจักรพรรดิแม็กซิมิเลียนเสด็จสวรรคตในปี ค.ศ. 1519 จอร์จ ฟอน โฮเฮนโซลเลิร์น
มากราฟแห่งบรานเดนบวร์ก-อันสบาคผู้เป็นผู้พิทักษ์ตามกฎหมายก็รับเลี้ยงหลุยส์ต่อ
เต็มเหนี่ยว
เต็มเหนี่ยว คือสตูดิโออัลบั้มชุดที่ 2 ของ ติ๊ก ชีโร่ กับ นิธิทัศน์ โปรโมชั่น จัดจำหน่ายโดย ออนป้า ซึ่งออกวางแผงในปี พ.ศ. 2535 ซึ่งในอัลบั้มนี้ ติ๊กได้แต่งคำร้อง/ทำนอง/เรียบเรียงเสียงประสานและออกแบบท่าเต้นไว้หลายเพลงจึงทำให้ติ๊กได้รับรางวัลสีสันอวอร์ด สาขาโปรดิวเซอร์ยอดเยี่ยมประจำปี พ.ศ. 2535 โดยในอัลบั้มนี้มีเพลงดังอยู่หลายเพลงเช่น ของแพง , รอรับได้เลย และ มาจอยกัน เป็นต้น
กลุ่มธุรกิจสหกรณ์
กลุ่มธุรกิจสหกรณ์ หมายถึง การรวมกลุ่มธุรกิจอย่างเป็นระบบของสหกรณ์ วิสาหกิจชุมชน หรือผู้ประกอบการ ซึ่งมีความเชื่อมั่น ศรัทธา และมีเป้าหมายในการดำเนินธุรกิจในทิศทางของการเป็นองค์การธุรกิจฐานสังคม () การเข้ามาเป็นสมาชิกของกลุ่ม อยู่บนพื้นฐานของความเชื่อถือไว้วางใจ และพึ่งพาร่วมมือกัน อันจะนำไปสุ่การรวมชื้อ การรวมขาย การร่วมมือกันทำการตลาด และคิดค้นนวัตกรรมในการทำงานร่วมกันอย่างต่อเนื่องเพื่อบรรลุประโยชน์ร่วมกันของสมาชิกและชุมชน กลุ่มธุรกิจสหกรรณ์ ควรมีองค์ประกอบที่จะทำให้การขับเคลื่อนการทำงานของกลุ่มเป็นไปอย่างมีประสิทธิภาพ และเกิดประโยชน์ ได้แก่ การมีระบบการบริหารจัดการของกลุ่มธุรกิจ การมีเงื่อนไขสำหรับการทำงาน เพื่อการนำมาซึ่งประโยชน์ร่วมกัน มีบรรยากาศของการเป็นสังคมเรียนรู้ รวมถึงสมาชิกกลุ่มมีอุดมการณ์ และเป้าหมายของการดำเนินธุรกิจไปในทิศทางเดียวกันกับกลุ่มธุรกิจ
แผนธุรกิจ () แผนธุรกิจในที่นี้เป็นเอกสารที่จัดทำขึ้นเพื่อใช้เป็น แนวทางการทำแผนงานขององค์กร หน่วยงานธุรกิจ ซึ่งปรียบเสมือน พิมพ์เขียวที่ผู้เกี่ยวข้องกับองค์กรจะได้นำมาใช้ในการปฏิบัติภารกิจของตนเพื่อการบรรลุเป้าหมายร่วม อีกทั้งยังเป็นประโยชน์ในการสนับสนุนของหน่วยงานที่เกี่ยวข้องโดยมีองค์ประกอบของแผนธุรกิจคือ
18 กะรัต (ภาพยนตร์)
18 กะรัต เป็นภาพยนตร์ไทยแนววัยรุ่นฝีมือการกำกับโดย ศุภักษร และเป็นการนำศิลปินในโปรเจ็กต์ 18 กะรัตของ นิธิทัศน์ โปรโมชั่น มาแสดงเป็นเรื่องราวความรักแบบวัยรุ่นที่เกิดในหอพักนักศึกษา
เรื่องราวของนักศึกษาเกือบยี่สิบชีวิตในรั้วมหาวิทยาลัยรามคำแหงและย่านใกล้เคียง ซึ่งอาศัยอยู่ในหอพักสองแห่งที่ตั้งประจันหน้ากัน และต่างถูกกีดกั้นด้วยเรื่องฐานะ การศึกษา นิสัยใจคอ ตลอดจนเรื่องที่พักอาศัยต่าง จนทำให้กลายเป็นศัตรูกันไปโดยปริยาย เจ้าของหอพักทั้งสองอย่างดำกับปุ๋ย จึงคิดจัดทริปเที่ยวเขาใหญ่เพื่อดึงให้สมาชิกทั้งสองหอพัก รู้จักและสานสัมพันธ์จากคู่กัดให้เป็นคู่รักกันจริง ๆ
ลุบนา ฮุสเซน
ลุบนา อะห์เหม็ด อัล-ฮุสเซน () เป็นนักข่าวหญิงชาวซูดาน ที่ทำงานด้านสื่อสารมวลชนให้กับปฏิบัติการขององค์การสหประชาชาติในประเทศซูดาน เป็นที่รู้จักจากเขียนคอลัมน์ "Men Talk" วิพากษ์วิจารณ์รัฐบาลซูดาน เรื่องสิทธิสตรีและการเลือกปฏิบัติไม่เท่าเทียมกันต่อเพศหญิง เมื่อเปรียบเทียบกับเพศชาย ตีพิมพ์ในหนังสือพิมพ์ฉบับภาษาอาหรับ อัล-ซาฮาฟา
ชื่อของลุบนา ฮุสเซนถูกกล่าวถึงในระดับนานาชาติ หลังจากเธอถูกตำรวจซูดานจับกุมเมื่อวันที่ 3 กรกฎาคม พ.ศ. 2552 ที่ Kawkab Elsharq Hall กลางกรุงคาร์ทูม พร้อมกับหญิงอื่นอีก 12 คน ด้วยข้อหาละเมิดชารีอะห์ และรัฐธรรมนูญของซูดาน มาตราที่ 152 เนื่องจาก "ประพฤติผิดศีลธรรม หรือแต่งกายไม่เหมาะสมในที่สาธารณะ" โดยขณะถูกจับกุม หญิงทั้ง 13 คนสวมใส่กางเกง
ตามกฎหมายซูดาน ผู้ประพฤติผิดจะต้องถูกลงโทษโดยการเฆี่ยนเป็นจำนวน 40 ครั้งพร้อมกับเสียค่าปรับ โดยสตรีที่ถูกจับกุมในครั้งนี้จำนวน 10 คน ยอมรับสารภาพฟิด และรับโทษเฆี่ยนคนละ 10 ครั้ง แต่ลุบนา ฮุสเซนและสตรีอีกสองคนไม่ยอมรับผิด และต้องการให้เรื่องเข้าพิจารณาคดีในศาล เธอได้ปฏิเสธข้อเสนอของศาลที่จะยกฟ้องคดีนี้ โดยต้องการให้เรื่องขึ้นสู่ศาลรัฐธรรมนูญของซูดาน เพื่อให้พิจารณาถึงการปฏิบัติต่อสตรีไม่เท่าเทียมกับบุรุษ ในการพิจารณาคดีของศาล เมื่อวันที่ 4 สิงหาคม พ.ศ. 2552 ได้มีสตรีชาวซูดานชุมนุมประท้วงบริเวณหน้าที่ทำการของศาล และเจ้าหน้าที่ได้ยิงแกสน้ำตาเพื่อสลายการชุมนุม นอกจากนี้เธอยังปฏิเสธการยกเว้นการพิจารณาคดี ในฐานะเจ้าหน้าที่บรรเทาทุกข์ขององค์การสหประชาชาติ
ภาษาอราเมอิกใหม่กลาง
ภาษาอราเมอิกใหม่ตอนกลาง (Central Neo-Aramaic) เป็นคำที่มีความหมายต่างกันในกลุ่มของนักเซมิติกวิทยา ความหมายอย่างกว้างหมายถึงภาษากลุ่มอราเมอิกใหม่ทั้งหมด ยกเว้นภาษาอราเมอิกใหม่ตะวันตกและภาษามันดาอิกใหม่ ความหมายที่แคบกว่า หมายถึง เฉพาะภาษาตูโรโยและภาษามลาโซรวมทั้งภาษาใกล้เคียงที่ยังค้นไม่พบ ความหมายที่เคยใช้มาก่อนหน้านี้หมายถึงภาษาอราเมอิกใหม่ตะวันออกเฉียงเหนือ เพื่อป้องกันความสับสน บางครั้งเรียกกลุ่มที่เล็กกว่าว่าภาษาอราเมอิกใหม่ตะวันตกเฉียงเหนือ เมื่อรวมกับภาษาอราเมอิกใหม่ตะวันออกเฉียงเหนือจึงเรียกว่าภาษาอราเมอิกใหม่เหนือ
ภาษาอราเมอิกใหม่ตอนกลางหรือภาษาอราเมอิกใหม่ตะวันตกเฉียงเหนือใช้พูดโดยชาวคริสต์ที่อยู่ในบริเวณตูร์ อับดิน ของตุรกีตะวันออกเฉียงใต้ และบริเวณรอบๆ ภาษาตูโรโยเองเป็นสำเนียงที่ใกล้เคียงกับสำเนียงที่ใช้พูดในตูร์ อับดิน ในขณะที่ภาษามลาโซเป็นภาษาที่ตายแล้ว เคยใช้พูดทางเหนือของจังหวัดดียาร์บากึร ภาษาใกล้เคียงอื่นๆเป็นภาษาที่ตายแล้วและไม่มีบันทึกไว้ ผู้พูดภาษาเหล่านี้ส่วนใหญ่ได้อพยพสู่อัล-ยาซีราในซีเรีย มีผู้พูดภาษาตูโรโยบางส่วนอพยพไปอยู่สวีเดน
ภาษาอราเมอิกใหม่ตอนกลางมีลูกหลานแยกออกไปสองทาง ส่วนใหญ่แยกไปเป็นภาษาอราเมอิกตะวันออกที่มีผู้พูดในตูร์อับดินและบริเวณรอบๆเป็นเวลานับพันปี และได้รับอิทธิพลจากภาษาซีเรียคคลาสสิก ซึ่งเป็นภาษาอราเมอิกตะวันออกที่ขยายไปทางตะวันตกจนถึงเอเดสซา วิวัฒนาการที่แยกออกจากกันเห็นได้ชัดเจนในภาษาตูโรโยและภาษามลาโซ ภาษามลาโซมีไวยากรณ์ใกล้เคียงกับภาษาคลาสสิกและยังใช้ระบบกาลใกล้เคียงกัน ภาษาตูโรโยมีลักษณะใกล้เคียงกับภาษาซีเรียคคลาสสิก มีการพัฒนาไวยากรณ์ที่ต่างไป มีลักษณะบางส่วนใกล้เคียงกับภาษาอราเมอิกใหม่ตะวันออกเฉียงเหนือ
ทั้งสองภาษาเรียกภาษาของตนเองว่าภาษาซีเรียค (ܣܘܪܝܝܐ Sūryoyo) และเรียกภาษาซีเรียคคลาสสิกว่า Edessan (ܐܘܪܗܝܐ Ūrhoyo) หรือภาษาเขียน (ܟܬܒܢܝܐ Kthobonoyo)
โรคระบาดยุสตินิอานุส
โรคระบาดยุสตินิอานุส () เป็นโรคระบาดระดับโรคระบาดทั่วที่เกิดขึ้นในจักรวรรดิไบแซนไทน์ที่รวมทั้งในกรุงคอนสแตนติโนเปิลระหว่างปี ค.ศ. 541 ถึงปี ค.ศ. 542 สาเหตุที่ยอมรับกันโดยทั่วไปของโรคระบาดคือกาฬโรค (bubonic plague) ที่ต่อมากลายมาเป็นเชื้อโรคที่มาระบาดครั้งใหญ่ในเหตุการณ์ที่เรียกว่ากาฬโรคระบาดในยุโรปในคริสต์ศตวรรษที่ 14 ผลกระทบกระเทือนของวิกฤติการณ์ครั้งนี้เทียบได้กับเมื่อเกิดการระบาดของกาฬโรคในคริสต์ศตวรรษที่ 14 ตามความเห็นของนักประวัติศาสตร์ตะวันตกของคริสต์ศตวรรษที่ 6 เป็นเหตุการณ์ที่ครอบคลุมทั่วโลกและในยุโรปเองทางตอนเหนือก็แพร่ไปถึงเดนมาร์ก และทางตะวันตกไปถึงไอร์แลนด์
โรคระบาดหวนกลับมาระบาดทุกชั่วอายุคนในบริเวณเมดิเตอร์เรเนียนมาจนถึงประมาณปี ค.ศ. 750 นอกจากนั้นก็ยังมีผลกระทบกระเทือนต่อแนวโน้มของอนาคตของประวัติศาสตร์ยุโรป นักประวัติศาสตร์สมัยใหม่ตั้งชื่อการระบาดครั้งนี้ตามชื่อจักรพรรดิยุสตินิอานุสที่ 1 ผู้ทรงสมเด็จพระจักรพรรดิแห่งจักรวรรดิไบแซนไทน์ ผู้ทรงราชย์ในสมัยที่เกิดการระบาดของโรคและพระองค์เองก็ประชวรด้วยโรคที่ว่า
อัลบั้มเพลงประกอบละครเวทีเอเอฟเดอะมิวสิเคิล ตอน โจโจ้ซัง
อัลบั้มเพลงประกอบละครเวทีเอเอฟเดอะมิวสิเคิล ตอน โจโจ้ซัง คืออัลบั้มเพลงที่ได้รวบรวมเพลงจากละครเวทีเอเอฟเดอะมิวสิเคิลตอน โจโจ้ซัง ซึ่งได้ออกจำหน่ายรวมกับโปสการ์ดภาพนักแสดงและจำหน่ายที่โรงละครเอ็มเธียเตอร์ ในวันที่มีการแสดงเท่านั้น ซึ่งเพลงนั้นมีทั้งที่เป็นภาษาไทยและเป็นภาษาญี่ปุ่น
ราชวงศ์ออตโตมัน
ราชวงศ์ออตโตมัน หรือ ราชวงศ์ออสมัน (, ) เป็นราชวงศ์ที่ปกครองจักรวรรดิออตโตมันระหว่าง ค.ศ. 1299 ถึง ค.ศ. 1922 โดยมี สุลต่านออสมันที่ 1 แห่งจักรวรรดิออตโตมันเป็นปฐมสุลต่าน (ไม่รวมพระราชบิดา Ertuğrul) แม้ว่าจะมิได้ประกาศว่าเป็นราชวงศ์อย่างเป็นทางการมาจนกระทั่งถึงรัชสมัยของพระราชโอรสของพระองค์--สุลต่านออร์ฮันที่ 1 (Orhan I) ผู้ประกาศพระองค์เป็นสุลต่าน ก่อนหน้านั้นราชวงศ์หรือเผ่าชนกลุ่มนี้ก็อาจจรู้จักกันว่า Söğüt แต่ได้รับการเปลี่ยนชื่อเป็น “ออสมันลิ” (Osmanlı) เพื่อเป็นเกียรติแก่สุลต่านออสมัน (หรือ “Ottoman” ในภาษาอังกฤษ)
สุลต่านเป็นตำแหน่งเดียวและเป็นตำแหน่งที่มีอำนาจเด็ดขาด เป็นประมุขของรัฐและของรัฐบาลของจักรวรรดิอย่างน้อยก็อย่างเป็นทางการ แต่บางครั้งอำนาจก็อาจจะตกไปอยู่ในมือของข้าราชสำนักอื่น (ซึ่งโดยระบบมีตำแหน่งที่ขึ้นกับสุลต่าน) โดยเฉพาะของอัครเสนาบดี (Grand Vizier) ผู้ที่มีวังที่เรียกกันในรัฐบาลออตโตมันว่า “ประตูหลัก” (High Porte) ส่วนพระราชวังทอปคาปึ (Topkapı Palace) ของสุลต่านเป็นเพียงที่ประทับอาศัยของพระราชฐานฝ่ายใน (Seraglio) หรือ ฮาเร็ม
ภาษาต่างประเทศ
ภาษาต่างประเทศ คือภาษาอื่น ๆ ที่บุคคลหนึ่งไม่ได้ใช้สื่อสารพูดคุยในเวลาปกติ สำหรับผู้ที่ใช้ภาษาใดภาษาหนึ่งหรือมากกว่าเป็นหลัก จะถือว่าภาษาอื่นเป็นภาษาต่างประเทศ ไม่เพียงเฉพาะภาษาอังกฤษที่อาจนับเป็นภาษาต่างประเทศตามความหมายข้างต้น แต่ก็ยังมีรูปแบบอื่นของภาษาต่างประเทศด้วย เช่นภาษาญี่ปุ่นโบราณถือเป็นภาษาต่างประเทศในประเทศญี่ปุ่น เพราะไม่ได้ใช้สื่อสารในเวลาปกติ ภาษาต่างประเทศยังหมายถึงภาษาที่มิใช่ภาษาประจำประเทศบ้านเกิดของผู้ที่กล่าวถึง เช่นผู้ที่พูดภาษาอังกฤษแต่ไปอาศัยอยู่ที่ประเทศญี่ปุ่น อาจกล่าวได้ว่าภาษาญี่ปุ่นเป็นภาษาต่างประเทศของบุคคลนั้น อย่างไรก็ดีคำอธิบายดังกล่าวก็ไม่ได้ครอบคลุมความหมายทั้งหมดของคำว่าภาษาต่างประเทศ และการแบ่งประเภทเช่นนี้ก็มักทำให้เกิดความเข้าใจผิดอยู่มาก
เด็กบางคนอาจเรียนรู้มากกว่าหนึ่งภาษาตั้งแต่เกิดหรือตั้งแต่อายุยังน้อย เด็กกลุ่มนี้จัดอยู่ในกลุ่มบุคคลสองภาษาหรือหลายภาษา ซึ่งมีภาษาแม่หลายภาษา และไม่มีภาษาใดที่เป็นภาษาต่างประเทศสำหรับพวกเขาเลย แม้ว่าภาษาเหล่านั้นอาจเป็นภาษาต่างประเทศสำหรับคนส่วนใหญ่ในประเทศที่เด็กเกิดก็ตาม
เอนดน มะห์มูด
ตน เอนดน มะห์มูด อัมบะก์ (; เกิด: 24 ธันวาคม ค.ศ. 1940 — ตาย: 20 ตุลาคม ค.ศ. 2005) เป็นอดีตสุภาพสตรีหมายเลขหนึ่งของประเทศมาเลเซีย โดยเป็นภรรยาคนแรกของอับดุลละห์ อะห์มัด บาดาวี เธอเสียชีวิตเมื่อวันที่ 20 ตุลาคม ค.ศ. 2005 ด้วยโรคมะเร็งทรวงอก
เอนดน มะห์มูด เกิดเมื่อวันที่ 24 ธันวาคม ค.ศ. 1940 ที่เมืองกลัง รัฐเซอลาโงร์ โดยเป็นบุตรีของดาโต๊ะ มะห์มุด อัมบะก์ ชาวมลายู กับดาติน มาเรียม อับดุลละห์ ชาวญี่ปุ่น เธอมีพี่น้อง 10 คน โดยรวมไปถึงน้องสาวฝาแฝดชื่อ โนไรนี และมีน้องสาวคนอื่นเช่น นนนี, ระห์มะห์ และอะอีซะห์
บิดาของเธอทำงานในเหมืองแร่ และต่อมาได้ย้ายทำในรัฐเประก์เพื่อดูแลเหมือง 60 แห่งในเขตเมืองกัมปาร์ เอนดนจึงใช้ชีวิตในวัยเด็กของเธอในเมืองกัมปาร์ และได้รับการศึกษาครั้งแรกที่โรงเรียนอังกฤษ-จีน (Anglo-Chinese School) ซึ่งปัจจุบันคือโรงเรียนประถมนานาชาติเมโธดิสต์ (Methodist National Type Primary School) ต่อมาเธอได้ศึกษาต่อที่โรงเรียนมัธยมเซนต์แมรี (St Mary’s secondary school) ในกัวลาลัมเปอร์
เอนดนพบกับอับดุลละห์ เมื่อ ค.ศ. 1960 ในขณะที่เธอทำงานในสำนักงาน "Federal Establishment Office" ซึ่งปัจจุบันคือหน่วยบริการมหาชน (Public Service Department) และทั้งคู่ได้แต่งงานกันในปี ค.ศ. 1965 ซึ่งต่อมาเอนดนจึงลาออกจากงานใน ปี ค.ศ. 1976
อับดุลละห์ และเอนดนมีบุตรธิดาด้วยกันสองคน โดยบุตรคนแรกเป็นชาย คือ ดาโต๊ะกามาลุดดิน อับดุลละห์ ปัจจุบันได้สมรสแล้วกับอัซรีน อับดุลละห์ ส่วนบุตรสาวชื่อ โนรี อับดุลละห์ ปัจจุบันได้สมรสแล้วกับไครี จามาลุดดิน โดยมีหลานให้แก่อับดุลละห์และเอนดนรวมกัน 4 คน
เอนดนได้บันทึกงานช่วยเหลือของเธอเกี่ยวกับงานศิลปะบนเนื้อผ้าแบบดั้งเดิม อย่างผ้าบาติก (Batik) และซงเกต (Songket) เธอได้ปล่อยโฆษณาและการแสดง "Batik Extravaganza" ในเดือนธันวาคม ค.ศ. 2003 และการเคลื่อนไหวของผู้ผลิตบาติกในมาเลเซีย "Creation For The World" และเธอเป็นผู้อุปถัมภ์ภาพยนตร์อีกด้วยเอนดนได้ตรวจพบมะเร็งทรวงอกในปี ค.ศ. 2003 ขณะที่น้องสาวฝาแฝดโนไรนีที่เป็นมาก่อนได้เสียชีวิตลงก่อนในเดือนมกราคม ค.ศ. 2003
ต่อมาเอนดนได้ไปรักษาตัวที่ศูนย์การแพทย์เซนต์จอห์น (St. John’s Medical Centre) ที่เมืองลอสแอนเจลิส รัฐแคลิฟอร์เนีย สหรัฐอเมริกา ก่อนที่จะกลับมายังประเทศมาเลเซีย โดยพำนักอยู่ในบ้านซรีเปอร์ดานา (Sri Perdana) ก่อนจะเข้ารักษาตัวในโรงพยาบาลปูตราจายาอีก 2 สัปดาห์
ในเวลา 07.55 นาฬิกา ของวันที่ 20 ตุลาคม ค.ศ. 2005 เธอได้เสียชีวิตลงหลังจากต่อสู้กับโรคร้ายนี้มายาวนาน โดยศพพักอยู่ที่บ้านพักของนายกรัฐมนตรี และมัสยิดปูตราจายา และฝังที่กุโบร์ในตามันสลาตัน 20 ปูตราจายา
ความหนืด
ความหนืด คือค่าบ่งชี้คุณสมบัติความต้านทานการไหลในตัวของไหล ซึ่งทำให้เกิดการเปลี่ยนรูปจากการกระทำของความเค้นเฉือนหรือความเค้นภายนอก ความหนืดนี้อธิบายถึงความสามารถในการต้านทานการไหลภายในตัวของไหล และอาจจะถูกพิจารณาให้เป็นตัวชี้วัดความเสียดทานของไหลได้ ยิ่งของไหลมีความหนืดต่ำมากเท่าไร มันก็จะยิ่งมีความสามรถในการเปลี่ยนรูปได้มากเท่านั้นสำหรับคำเรียกใช้โดยทั่วไป อาจจะใช้คำว่า "ความหนา" ตัวอย่างเช่น น้ำ ที่มีความหนืดต่ำอาจจะถูกเรียกว่า "บาง" ในขณะที่น้ำผึ้งซึ่งมีความหนืดสูงนั้นอาจจะถูกเรียกว่า "หนา" สำหรับของไหลในความเป็นจริงนั้น (ยกเว้น ซูเปอร์ฟลูอิด) จะมีค่าความหนืดในตัว แต่อย่างไรก็ตาม ในทางอุดมคติ ของไหลอาจจะถุกสมมติให้ไร้ความหนืด เรียกว่า ของไหลในอุดมคติ หรือ ของไหลไร้ความหนืด สำหรับวิชาที่ศึกษาเกี่ยวกับของไหลคือ
การล้อมเมืองโรดส์ (แก้ความกำกวม)
การล้อมเมืองโรดส์ อาจจะหมายถึงการล้อมเมืองโรดส์ (Rhodes, Greece) บนเกาะโรดส์ครั้งใดครั้งหนึ่งข้างล่าง:หรืออาจจะหมายถึง
อาเซอร์ไบจาน (อิหร่าน)
อาเซอร์ไบจาน หรือ อาเซอร์ไบจานอิหร่าน หรือ อาเซอร์ไบจานเปอร์เซีย (; , เคิร์ด: ئازه‌ربایجان , ) คือภูมิภาคทางตะวันตกเฉียงเหนือของอิหร่าน หรือที่รู้จักกันในประวัติศาสตร์ว่า “อาโทรพาเทเน” (Atropatene) และ “อาเทอร์พาคาน” (Aturpatakan) บางครั้งบริเวณนี้ก็เรียกว่า “อาเซอร์ไบจานใต้” แต่ผู้เชี่ยวชาญและแหล่งข้อมูลบางแหล่งมีความเห็นว่าคำหลังนี้มีความหมายเป็นนัยยะถึงโอกาสในการผนวกดินแดน (irredentist)
เลขอักษร
เลขอักษร () คือประโยคหรือคำจารึกที่ตัวอักษรบางตัวเมื่อมารวมเข้าด้วยกันแล้วกลายเป็นเลขของปีใดปีหนึ่งโดยเฉพาะ คำว่า “Chronogram” แปลว่า “การเขียนเวลา” ที่มาจากภาษากรีกสองคำรวมกัน คำแรก “Chrono” แปลว่า “เวลา” และ “gramma” ที่แปลว่า “อักษร”
การเขียน “เลขอักษรบริสุทธิ์” (pure chronogram) แต่ละคำจะมีอักษรตัวหนึ่งที่เป็นตัวเลข แต่การเขียน “เลขอักษรธรรมชาติ” (natural chronogram) จะแสดงตัวเลขของปีตามลำดับที่ถูกต้อง เช่น
AMORE MATVRITAS = MMVI = ค.ศ. 2006
การเขียนเลขอักษรเริ่มขึ้นในปลายสมัยจักรวรรดิโรมันและมานิยมกันมากในยุคฟื้นฟูศิลปวิทยาที่มักจะใช้ในคำจารึกบนหินประดับหลุมศพ (headstone) หรือศิลาฤกษ์ที่บ่งวันเดือนปีของวันที่ฉลอง เช่น:
ลั้ล...ลา (เพลง)
"อัลบั้มของภคมน บุณยะภูติในชื่อเรียกเดียวกันนี้ ดูบทความที่ ลั้ล...ลา"
"ลั้ล...ลา" คือซิงเกิลชื่อเดียวกันกับอัลบั้มของภคมน บุณยะภูติ หรือ ลูกโป่ง นักร้องหญิงชาวไทยจากรายการทรู อะคาเดมี่ แฟนเทเชีย ซีซั่นที่ 4 ได้แต่งขึ้นโดยวีณา ประมาพันธ์ และผลิตขึ้นโดยมุรธา ร่วมรักษ์สำหรับอัลบั้มเดี่ยวชุดที่สองของลูกโป่ง และมิวสิกวิดีโอเพลง "ลั้ล...ลา" ได้ถ่ายทำที่สตูดิโอในพัทยา ได้มีการเปิดครั้งแรกทางช่องทรู มิวสิก เมื่อวันที่ 11 เมษายน พ.ศ. 2552
"ลั้ล...ลา" ได้มีกำหนดเปิดตามคลื่นวิทยุอย่างเป็นทางการเมื่อวันที่ 23 มีนาคม พ.ศ. 2552 โดยเป็นซิงเกิลแรกจากอัลบั้ม เพลงนี้สามารถขึ้นไปสู่อันดับ 12 ของชาร์ตทรู มิวสิกท็อป 20 และอันดับ 10 ของชาร์ตแชนแนลวีไทยแลนด์ สยามท็อป 20 ได้ ซึ่งถือว่าเป็นเพลงของลูกโป่งที่สามารถขึ้นไปในชาร์ตแชนแนลวีไทยแลนด์ได้สูงที่สุด
ราชวงศ์ออเรนจ์-นัสเซา
ราชวงศ์ออเรนจ์-นัสเซา () คือราชวงศ์ยุโรปที่เป็นสาขาของราชวงศ์นัสเซา เป็นราชวงศ์ปกครองที่สำคัญในแวดวงการเมืองและรัฐบาลของราชอาณาจักรเนเธอร์แลนด์ บางช่วงในประวัติศาสตร์ยังเป็นราชวงศ์สำคัญในแวดวงการเมืองยุโรปด้วย โดยเฉพาะครั้งที่วิลเลิมที่ 1 แห่งออเรนจ์ (เป็นที่รู้จักกันในนาม "วิลเลียมผู้นิ่งเงียบ" และ "บิดาแห่งปิตุภูมิ") เป็นผู้นำชาวดัตช์ก่อกำเริบต่อสเปนผู้ปกครอง ซึ่งหลังจากสงครามแปดสิบปีสิ้นสุดลง ก่อให้เกิดรัฐเอกราชของชาวดัตช์ขึ้นในที่สุด
ในช่วงระหว่างและหลังสงครามนี้เองที่สมาชิกราชวงศ์หลายพระองค์ดำรงตำแหน่งเป็นผู้ว่าราชการหรือสตัดเฮาเดอร์ในสาธารณรัฐดัตช์ อย่างไรก็ตามในปี ค.ศ. 1815 ประเทศเนเธอร์แลนด์ก็ได้ล้มเลิกระบอบสาธารณรัฐที่ใช้มาอย่างยาวนานและสถาปนาระบอบราชาธิปไตยภายใต้ราชวงศ์ออเรนจ์-นัสเซาขึ้นมาแทน
การก่อตั้งราชวงศ์ออเรนจ์-นัสเซาเป็นผลผวงจากการเสกสมรสระหว่างเฮนรีที่ 3 แห่งนัสเซา-เบรอดาจากเยอรมนี และโคลเดียแห่งชาล็อง-โอร็องจ์ (ออเรนจ์) จากภูมิภาคบูร์กอญในฝรั่งเศส ในปี ค.ศ. 1515 ซึ่งโอรสของทั้งสองนามว่า "เรเน" ได้สืบทอดราชสมบัติของราชรัฐออเรนจ์จากพระปิตุลา (พระเชษฐาของพระมารดา) ฟีลีแบร์แห่งชาล็อง และเป็นสมาชิกราชวงศ์นัสเซาพระองค์แรกที่ได้อิสริยยศเป็นเจ้าชายแห่งออเรนจ์ ทั้งนี้เจ้าชายเรเนสามารถเปลี่ยนชื่อราชวงศ์เป็น "ออเรนจ์-นัสเซา" ก็ได้ แต่พระองค์และพระปิตุลากลับประสงค์ที่จะใช้ชื่อราชวงศ์ชาล็อง-โอร็องจ์ต่อไป ดั้งนั้นในประวัติศาสตร์จึงขนานามพระองค์ว่า "เรเนแห่งชาล็อง" ต่อมาหลังจากที่สิ้นพระชนม์ในปี ค.ศ. 1544 พระญาตินามว่าวิลเลิมแห่งนัสเซา-ดิลเลินบูร์ก ได้สืบทอดราชสมบัติและที่ดินต่อจากเจ้าชายเรเนทั้งหมด และเฉลิมพระนามใหม่เป็น "วิลเลิมที่ 1 แห่งออเรนจ์" หรือเป็นที่รู้จักในชื่อภาษาอังกฤษว่า "วิลเลียมผู้นิ่งเงียบ" (William the Silent) ทรงเป็นผู้สถาปนาราชวงศ์ออเรนจ์-นัสเซาขึ้นมาอย่างเป็นทางการ
หอเอนเมืองปิซา
หอเอนเมืองปิซา (อิตาลี: Torre pendente di Pisa หรือ La Torre di Pisa; อังกฤษ: Leaning Tower of Pisa) ตั้งอยู่ที่เมืองปิซา ในจัตุรัสเปียซซา เดล ดูโอโม (Piazza Del Duomo) หอระฆังของศาสนาคริสต์นิกายโรมันคาทอลิก เป็นหอทรงกระบอก 8 ชั้น สร้างด้วยหินอ่อนสีขาว สูง 183.3 ฟุต (55.86 เมตร) น้ำหนักรวม 14,500 ตันโดยประมาณ มีบันได 293 ขั้น เอียง 3.97 องศา ยอดของหอห่างจากแนวตั้งฉาก 3.9 เมตร
เริ่มสร้างเมื่อวันที่ 9 สิงหาคม ค.ศ.1173 สร้างเสร็จเมื่อปี 1350 ใช้เวลาสร้างประมาณ 175 ปี แต่การก่อสร้างหยุดชะงักเมื่อสร้างไปได้ถึงชั้น 3 เนื่องจากพื้นใต้ดินเป็นพื้นดินที่นิ่ม ทำให้ยุบตัว
ต่อมาในปี ค.ศ.1272 โดย จีโอแวนนี่ ดี สิโมน สร้างให้เอนกลับไปอีกด้านหนึ่งเพื่อให้สมดุล แต่การก่อสร้างในครั้งนี้ ก็ต้องหยุดชะงักลงอีกครั้งเนื่องจากเกิดสงคราม ต่อมาก็มีการสร้างหอต่อขึ้นอีกและสร้างเสร็จ 7 ชั้น ในปี ค.ศ.1319 แต่หอระฆังถูกสร้างเสร็จในปี ค.ศ.1372
โดยใช้เวลาสร้างทั้งหมด 177 ปี
หลังจากนั้น ในปี ค.ศ. 1990-2001 หอเอนปีซาได้รับการปรับปรุงฐานให้แข็งแรงยิ่งขึ้น เพื่อป้องกันไม่ให้หอล้มลงมา
กาลิเลโอ กาลิเลอิ เคยใช้หอนี้ทดลองเกี่ยวกับเรื่อง แรงโน้มถ่วง ในตอนที่เขาเรียนอยู่ที่มหาวิทยาลัยปิซา โดยใช้ลูกบอล 2 ลูกที่น้ำหนักไม่เท่ากันทิ้งลงมา เพื่อพิสูจน์ว่า ลูกบอล 2 ลูกจะตกถึงพื้นพร้อมกัน ซึ่งก็เป็นไปตามที่กาลิเลโอคาดไว้
ในปี ค.ศ.1934 เบนิโต มุสโสลินี พยายามจะทำให้หอกลับมาตั้งฉากดังเดิม โดยเทคอนกรีตลงไปที่ฐาน แต่กลับทำให้หอยิ่งเอียงมากขึ้นไปอีก กองทัพสหรัฐฯ ตัดสินใจไม่ยิงปืนใหญ่ใส่หอเอนเมืองปิซา
วันที่ 27 กุมภาพันธ์ ค.ศ.1964 รัฐบาลอิตาลี พยายามหยุดการเอียงของหอเอนเมืองปิซา โดยผู้เชี่ยวชาญในด้านต่าง ๆ เช่น วิศวกร นักคณิตศาสตร์ และนักประวัติศาสตร์ โดยใช้เหล็กรวมกว่า 800 ตัน ค้ำไว้ไม่ให้หอล้มลงมา
ในวันที่ 7 มกราคม ค.ศ.1990 หอเอนเมืองปิซาถูกปิดไม่ให้นักท่องเที่ยวเข้าชม เพื่อความปลอดภัย อีกทั้งยังขุดดินของอีกด้านหนึ่งออก เพื่อให้สมดุลยิ่งขึ้น และในวันที่ 15 ธันวาคม 2001 หอเอนเมืองปิซาถูกเปิดให้นักท่องเที่ยวเข้าชมอีกครั้ง และถูกประกาศว่าสมดุลแล้วใน 300 ปีต่อมาหลังจากเริ่มทำการปรับปรุง
ค.ศ.1987 หอเอนเมืองปิซาถูกประกาศให้เป็นมรดกโลก โดยเป็นส่วนหนึ่งของ Piazza Dei Miracoli หอเอนเมืองปิซายังเป็น 7 สิ่งมหัศจรรย์ของโลกยุคกลางอีกด้วย
เดอะเลเจนด์ออฟเซลดา ออคารินาออฟไทม์
เดอะเลเจนด์ออฟเซลดา ออคารินาออฟไทม์ (; ) เป็นเกมแนวผจญภัยลำดับที่ 5 จากเกมชุดเดอะเลเจนด์ออฟเซลดา สร้างขึ้นโดยบริษัทนินเทนโด (Nintendo) ในรูปแบบของ นินเทนโด 64 (Nintendo 64) เผยแพร่ในญี่ปุ่นในวันที่ 21 พฤศจิกายน พ.ศ. 2541 อเมริกาในวันที่ 23 พฤศจิกายน พ.ศ. 2541 และยุโรปในวันที่ 11 ธันวาคม พ.ศ. 2541 เกมนี้มียอดขายทั่วโลกกว่า 7.6 ล้านตลับ เนื้อหาในเกมก็เหมือนกับภาคก่อน ๆ คือ ลิงก์จะต้องช่วยเหลืออาณาจักรไฮรัลให้รอดพ้นจากจอมมารกานอนดอร์ฟ
ที่ป่าโคคิรี ต้นเดกุได้บอกให้ภูตินาวิ ไปตามหาลิงก์เพื่อมาพบกับเขาเพื่อที่จะให้ลิงก์ได้เรียนรู้การต่อสู้ เมื่อลิงก์เรียนรู้แล้ว ต้นเดกุได้มอบหินโคคิรีแก่ลิงก์และให้ไปพบองค์หญิงเซลด้า เมื่อพบองค์หญิงเซลด้า องค์หญิงก็เล่าตำนานของอาณาจักรไฮรัลและไทรฟอร์ซ และขอร้องให้ลิงก์นำหินโกรอนจากหัวหน้าเผ่าโกรอน และหินโซระจากองค์หญิงลูโต้(ลูกสาวของราชาโซระ) เมื่อลิงก์ได้หินทั้งสองครบแล้วได้กลับมายังอาณาจักรไฮรัลแต่พบกับเหตุการณ์วุ่นวายคือ จอมมารกานอนดอร์ฟพยายามไล่ล่าเพื่อจับตัวองค์หญิงเซลด้า
ระหว่างที่หลบหนีอยู่นั้นองค์หญิงได้ฝากออคารินาแห่งกาลเวลาไว้ให้ลิงก์ อันนำไปสู่ดาบในตำนานที่สถิตอยู่ในวิหาร แต่ทว่าลิงก์ยังมีอายุน้อยเกินกว่าจะใช้ดาบในตำนาน เมื่อลิงก์ดึงดาบ วิหารจึงกักขังวิญญาณของลิงก์เอาไว้ถึงเจ็ดปี เมื่อรู้สึกตัวอีกทีก็โตขึ้นเป็นวัยรุ่นและอยู่ในสมัยเจ็ดปีให้หลัง ภารกิจต่อไปคือลิงก์จะต้องช่วยเหลือผู้พิทักษ์ไทรฟอร์ซทั้งหก อันได้แก่ผู้พิทักษ์แห่งแสงสว่าง (ซึ่งได้พบแล้วในวิหาร) ผู้พิทักษ์แห่งป่า ผู้พิทักษ์แห่งไฟ ผู้พิทักษ์แห่งน้ำ ผู้พิทักษ์แห่งความมืด และผู้พิทักษ์แห่งวิญญาณ เพื่อให้สามารถผนึกจอมมารกานอนดอร์ฟไว้ในไทรฟอร์ซตลอดกาล
เดอะเลเจนด์ออฟเซลดา ออคารินาออฟไทม์ เป็นเกมภาคหนึ่งที่ได้กระแสตอบรับจากผู้เล่นเป็นอย่างดี ตั้งแต่เกมวางจำหน่ายเมื่อ พ.ศ. 2541 เกมนี้ขายได้ 2.5 ล้านตลับภายใน 39 วันจนกระทั่งสิ้นปี เฉพาะญี่ปุ่นขายได้กว่า 820,000 ตลับในช่วงดังกล่าว และเป็นเกมที่ขายดีอันดับที่ 10 แห่งปี พ.ศ. 2541 จากสถิติยอดขายทั้งหมดของเกมนี้ รวมทั่วโลกขายได้ 7.6 ล้านตลับ ส่วนเฉพาะในญี่ปุ่นขายได้ 1.14 ล้านตลับ และเป็นเกมที่ขายดีอันดับที่ 128 ตลอดกาล
มูซา อิบน์ นุศ็อยร์
มูซา อิบน์ นุศ็อยร์ อัลบะละวี (; ; ค.ศ. 640 - ค.ศ. 716) เป็นชาวซีเรียมุสลิมผู้มีตำแหน่งเป็นข้าหลวงและขุนพลผู้มีหน้าที่ปกครองจังหวัดมุสลิมในแอฟริกาเหนือ (อิฟรีกิยะฮ์) ภายใต้การนำของกาหลิบอัลวะลีดที่ 1แห่งราชวงศ์อุมัยยะฮ์ นอกจากนั้น มูซา อิบน์ นุศ็อยร์ ยังเป็นผู้นำในการพิชิตราชอาณาจักรวิซิกอทในฮิสเปเนียอีกด้วย
อัลวะลีดที่ 1
อัลวะลีด อิบน์ อับดุลมะลิก (; ; ค.ศ. 668 – ค.ศ. 715) หรือ อัลวะลีดที่ 1 () เป็นกาหลิบแห่งจักรวรรดิกาหลิบอุมัยยะฮ์ ผู้ปกครองจักรวรรดิระหว่าง ค.ศ. 705 จนเสียชีวิตในปี ค.ศ. 715 อัลวะลีดที่ 1 เป็นบุตรของอับดุลมะลิก (Abd al-Malik) ผู้ดำเนินการขยายดินแดนของจักรวรรดิที่เริ่มโดยอับดุลมะลิกต่อไปอีกกว้างไกล และเป็นประมุขผู้มีความสามารถ
ลมหายใจ เดอะมิวสิคัล
ลมหายใจ เดอะมิวสิคัล เป็นละครเวทีในรูปแบบละครเพลง ประเภทจูคบ็อกซ์ มิวสิคัล (อังกฤษ: Jukebox Musical) ของบริษัท ซีเนริโอ จำกัด ในเครือจีเอ็มเอ็ม แกรมมี่ ซึ่งเป็นการร่วมมือของ ถกลเกียรติ วีรวรรณ ผู้สร้างและผู้กำกับละครเวทีชื่อดัง และบอย โกสิยพงษ์ นักร้องและนักแต่งเพลงคุณภาพ โดยนำเพลงที่ได้รับความนิยมของบอย โกสิยพงษ์ มาเรียบเรียงและถ่ายทอดในรูปแบบละครเพลงเป็นครั้งแรก เปิดแสดง ณ เมืองไทยรัชดาลัย เธียเตอร์ ครั้งแรกในวันที่ 28 ตุลาคม 2552 - 17 มกราคม 2553 กำกับการแสดงโดย เอกชัย เอื้อครองธรรม และครั้งที่ 2 ระหว่างวันที่ 4-21 สิงหาคม 2559 กำกับการแสดงโดย สันติ ต่อวิวรรธน์
ละครเพลงเรื่องนี้มีจุดเริ่มต้นจากละครเพลงเรื่อง บัลลังก์เมฆ เดอะมิวสิคัล ในปี พ.ศ. 2550 เมื่อบอย โกสิยพงษ์ ได้ชมละครเพลงเรื่องดังกล่าวและรู้สึกประทับใจบทเพลงที่สามารถร้อยเรียงและถ่ายทอดเรื่องราวได้อย่างกลมกลืน และสะท้อนอารมณ์ของตัวละครได้เป็นอย่างดี ทำให้บอย โกสิยพงษ์ เกิดแรงบันดาลที่จะนำเพลงที่ตนแต่งมาเรียบเรียงในรูปแบบละครเพลง
บอย โกสิยพงษ์ จึงได้ปรึกษากับถกลเกียรติ วีรวรรณ และได้ตกลงร่วมงานกันในที่สุด โดยต้องการสร้างละครเพลงที่มีเรื่องราวของความรักที่สวยงามและการให้กำลังใจ เน้นให้ผู้ชมมีความสุขและความประทับใจ ซึ่งสอดคล้องกับแนวเพลงของบอย โกสิยพงษ์ ที่ใช้เป็นแกนหลักของละครเพลงเรื่องนี้ และเพื่อทำให้ผู้ชมได้อรรถรสที่แตกต่างจากละครเพลงแนวชีวิตเข้มข้นที่ผ่านมาของถกลเกียรติ เช่น ข้างหลังภาพ แม่นาคพระโขนง เป็นต้น
"เวลาอาจหมดไป ลมหายใจอาจหมดลง แต่รักเธอ..ไม่มีวันจางไปจากใจ" เมื่อชายคนหนึ่งที่คิดจะ "หยุด" ชีวิคอยู่กับ "ใคร" สักคนเพราะอยากที่จะสร้าง "Home" กับเธอ ด้วยความที่ "รักเธอทั้งหมดของหัวใจ" แต่เมื่อเกิดอุปสรรคขึ้น
เพราะทั้งคู่ต้องอยู่ "ห่างไกลเหลือเกิน" เขาและเธอจะทำอย่างไรเพื่อที่จะผ่าน "ฤดูที่แตกต่าง" นี้ไปได้ และ "Live and Learn" เพื่อนที่จะมี "ลมหายใจ" ต่อไปลมหายใจ เดอะมิวสิคัล เปิดการแสดงจำนวน 36 รอบ ตั้งแต่วันที่ 28 ตุลาคม - 22 พฤศจิกายน 2552 และ 14 - 17 มกราคม 2553 โดยวันอังคาร-ศุกร์ เปิดการแสดงวันละ 1 รอบ เวลา 19.30 น. และวันเสาร์-อาทิตย์ วันละ 2 รอบ เวลา 14:00 น. และ 19:30 น.วันจันทร์พักการแสดง
และปี 2559 ตั้งแต่ 4 สิงหาคม - 11 กันยายน 2559 โดยรอบค่ำในวันอาทิตย์เลื่อนเวลาแสดงเป็น 18:30 น.
ไทกอน
ไทกอน () เป็นสัตว์ชนิดข้ามสายพันธุ์ระหว่างเสือโคร่งกับสิงโตเกิดจากสิงโตเพศเมียมาผสมพันธุ์กับเสือเพศผู้ มีการผสมคล้ายไลเกอร์ เพียงแต่มีขนาดเล็กกว่า เพราะปกติสิงโตตัวเมืยจะมียีนยับยั้งการเจริญเติบโตแต่เสือโคร่งตัวเมียไม่มี ไทกอนไม่มีแผงคอ หาดูได้ยากกว่าไลเกอร์มาก
ราชวงศ์โฮเอินท์ซ็อลเลิร์น
ราชวงศ์โฮเอินท์ซ็อลเลิร์น () เป็นราชตระกูลเยอรมันและโรมาเนียของยุโรปที่ปกครองปรัสเซีย, เยอรมนี และ โรมาเนีย บริเวณดั้งเดิมของราชวงศ์อยู่ในบริเวณเมืองเฮ็คคิงเงิน (Hechingen) ในชวาเบินที่ก่อตั้งขึ้นในคริสต์ศตวรรษที่ 11 ชื่อราชวงศ์มาจากที่พำนักของตระกูลที่เรียกว่าปราสาทโฮเอินท์ซ็อลเลิร์น (Burg Hohenzollern)
คำขวัญของตระกูลคือ “Nihil Sine Deo” (ไม่มีสิ่งใดถ้าไม่มีพระเจ้า) ตราประจำตระกูลเริ่มใช้ในปี ค.ศ. 1192 ที่เป็นตราง่ายๆ แบ่งเป็นสี่ส่วน สีดำ และ เงิน ต่อมาก็มีการเพิ่มหัวและไหล่ของสุนัขในปี ค.ศ. 1317 โดยฟรีดริชที่ 4 เบอร์กราฟแห่งเนิร์นแบร์ก และต่อมาก็เพิ่มสัญลักษณ์จากสาขาของอีกตระกูลหนึ่ง
ตระกูลแบ่งออกเป็นสองสาย สายโรมันคาทอลิกชวาเบีย และ สายโปรเตสแตนต์ฟรังโคเนีย สายชวาเบียปกครองบริเวณเฮ็คคิงเงินจนกระทั่งมาสิ้นสุดลงในปี ค.ศ. 1869 สายย่อยของฟรังโคเนียขึ้นครองอาณาจักรมาร์กราฟแห่งบรานเดนบวร์กในปี ค.ศ. 1415 และ อาณาจักรดยุคแห่งปรัสเซียในปี ค.ศ. 1525 การรวมสายย่อยสองสายของฟรังโคเนียในปี ค.ศ. 1618 เป็นการก่อตั้งราชอาณาจักรปรัสเซียต่อมาในปี ค.ศ. 1701 ซึ่งเป็นรัฐที่เป็นผู้นำในการรวมประเทศเยอรมนี (Unification of Germany) และการก่อตั้งจักรวรรดิเยอรมนีต่อมาในปี ค.ศ. 1871
ความระส่ำระสายของสังคมในปลายสงครามโลกครั้งที่ 1 ทำให้เกิดการปฏิวัติเยอรมันในปี ค.ศ. 1918 และการก่อตั้งสาธารณรัฐไวมาร์ต่อมาซึ่งเป็นการบีบบังคับให้ราชวงศ์โฮเอินท์ซ็อลเลิร์นต้องสละราชบัลลังก์ ซึ่งเท่ากับเป็นการยุติระบอบจักรพรรดิเยอรมัน ในที่สุดสนธิสัญญาแวร์ซายของปี ค.ศ. 1919 ก็ทำให้จักรวรรดิเยอรมันล่มสลาย
เทิร์น! เทิร์น! เทิร์น!
"เทิร์น! เทิร์น! เทิร์น! (ทูเอฟรีติงแดร์อีสอะซีซัน)" () หรือเรียกสั้น ๆ ว่า "เทิร์น! เทิร์น! เทิร์น!" เป็นเพลงที่ดัดแปลงมาจากปัญญาจารย์ในไบเบิล (ยกเว้นท่อนสุดท้าย) แต่งและประพันธ์ดนตรีโดยพีต ซีเกอร์ ในปี 1959 โดยซีกเกอร์ได้รอจนถึงปี 1962 จึงบันทึกเสียง เพลงนี้เป็นเพลงที่อยู่ในอัลบั้ม "The Bitter" และ "The Sweet" สังกัดโคลัมเบีย
"เทิร์น! เทิร์น! เทิร์น!" ยังเป็นซิงเกิลอันโด่งดังของวงโฟล์กร็อกอเมริกัน เดอะเบิร์ดส ออกวางขายเมื่อ 1 ตุลาคม ค.ศ. 1965 โดยสังกัดโคลัมเบีย เพลงนี้ยังรวมอยู่ในอัลบั้มชุดที่ 2 ของวงชุด "Turn! Turn! Turn!" ที่ออกวางขายเมื่อ 6 ธันวาคม ค.ศ. 1965
ซิงเกิลนี้เพลงนี้โดยวงเดอะเบิร์ดส ถือเป็นเวอร์ชันที่ประสบความสำเร็จที่สุดของเพลงนี้ โดยขึ้นอันดับ 1 บนบิลบอร์ดฮอต 100 และอันดับ 26 ในสหราชอาณาจักร
ดรีมเลิฟเวอร์ (เพลงมารายห์ แครี)
"ดรีมเลิฟเวอร์" () เป็นเพลงที่เขียนและโปรดิวซ์โดย นักร้องชาวอเมริกัน มารายห์ แครี เดฟ ฮอลล์และวอลเตอร์ อฟานาซีฟ และเป็นเพลงในอัลบั้มชุดที่ 4 ของมารายห์ แครี ชุด "Music Box" (1993) เพลงนี้ทางโคลัมเบียเรเคิดส์ได้ให้อฟานาซีฟทำให้เพลงดูเบาลง เนื่องจากต้นฉบับการผลิตเพลงจะดูหยาบและสดใสเกินไป โดยได้ใช้แซมเพิล ของเพลวงอีโมชันส์ ที่ชื่อ "Blind Alley" เขียนโดยเดวิด พอร์เตอร์ แต่ได้ใช้แฮมมอนด์ออร์แกนแทน โดยเนื้อหาเป็นภาพชายในฝัน
เพลงนี้เป็นซิงเกิ้ลแรกของอัลบั้ม "Music Box" ออกในช่วงไตรมาสที่ 3 ของปี 1993 และเป็นแนวทางของแครีที่ใช้การแซมพลิงในซิงเกิ้ลถัด ๆ มาของเธออย่างเพลง "Fantasy" (1995), "Honey" (1997) and "Heartbreaker" (1999) เพลงถูกเสนอชื่อเข้าชิงรางวัลแกรมมี่ในสาขานักร้องเพลงป็อปหญิงยอดเยี่ยม แต่พ่ายให้กับเพลง "I Will Always Love You" ของวิตนีย์ ฮูสตัน แต่ยังได้รับรางวัลบีเอ็มไอป็อปอวอร์ด
"ดรีมเลิฟเวอร์" ยังถูกใช้เป็นแซมเพิลให้กับเพลง "Let's Be Friends" ของบรูซ สปริงสทีนในอัลบั้มชุด "The Rising" (2002)
กลุ่มภาษาอาเจะฮ์-จาม
กลุ่มภาษาอาเจะฮ์-จาม (Aceh-Chamic languages) เป็นกลุ่มของภาษาที่ใกล้เคียงกันซึ่งใช้พูดในบริเวณแผ่นดินใหญ่และหมู่เกาะของเอเชียตะวันออกเฉียงใต้ ประกอบด้วยภาษาอาเจะฮ์และกลุ่มภาษาจาม การแยกจากกันระหว่างสองกลุ่มนี้เกิดขึ้นนานมากแล้ว จากฐานข้อมูลคำศัพท์พื้นฐานของตระกูลภาษาออสโตรนีเซียนพบความเชื่อมโยงระหว่างกลุ่มภาษาอาเจะฮ์-จามและภาษามอเกลนราว 70%
กลุ่มภาษาจาม
กลุ่มภาษาจาม (Chamic languages) เป็นกลุ่มของภาษาจำนวน 10 ภาษาซึ่งใช้พูดในกัมพูชา เวียดนามและเกาะไหหลำ อยู่ในกลุ่มภาษามาเลย์อิก ตระกูลภาษาออสโตรนีเซียน ภาษาจารายและภาษาจาม (ทั้งตะวันตกและตะวันออก) เป็นภาษาที่มีผู้พูดมากที่สุด ภาษาทซัตเป็นภาษาที่มีผู้พูดน้อยที่สุด การแบ่งย่อยในกลุ่มนี้ได้แก่
ภาษาทิเบตกลาง
ภาษากลุ่มทิเบตกลาง(Central Tibetan languages) เป็นสำเนียงของภาษาทิเบต โดยเป็นกลุ่มของสำเนียงที่มีวรรณยุกต์ของภาษากลุ่มทิเบต ที่ไม่ใช่สำเนียงคาม การแบ่งแยกของภาษากลุ่มนี้ตาม Bradley (1997)ได้แก่
ภาษาทิเบตกลางตอนใต้ บางครั้งแยกเป็นสาขาใต้ของภาษากลุ่มทิเบต หรือเป็นภาษาโบดิชใต้ เนื่องจากภาษาในกลุ่มนี้มักพบตามแนวชายแดน จึงมักจะถูกกำหนดให้เป็นภาษาใหม่ ในขณะที่สำเนียงอื่นไม่ถูกกำหนด เช่น ภาษาซองคา ของภูฏาน ภาษาเศรปาในเนปาล และภาษาสิกขิม ในอินเดีย
สุวรรณ เมืองสุรินทร์
สุวรรณ เมืองสุรินทร์ สถิติการชก 10 ครั้ง ชนะ 6 (น็อค 1) แพ้ 4
เลิฟ. แอนเจิล. มิวสิก. เบบี.
เลิฟ. แอนเจิล. มิวสิก. เบบี. () เป็นผลงานสตูดิโออัลบั้มเปิดตัวของนักร้องเพลงป็อปและร็อก เกว็น สเตฟานี ออกวางขายเมื่อ 22 พฤศจิกายน ค.ศ. 2004 กับค่ายอินเตอร์สโคป อัลบั้มนี้เดิมจะเป็นเพียงแค่โครงการย่อย ๆ ของสเตฟานีเท่านั้น จะได้กลายเป็นเป็นผลงานอัลบั้มเดี่ยวหลังจากเธอหยุดพักจากวงโนเดาต์ อัลบั้มนี้ได้มีการร่วมงานกับศิลปินและโปรดิวเซอร์ดังมากมาย "เลิฟ. แอนเจิล. มิวสิก. เบบี." เป็นอัลบั้มในรูปแบบของดนตรีในยุคคริสต์ทศวรรษ 1980 ในเวอร์ชันล่าสุด และได้รับอิทธิพลจากศิลปินอย่าง มาดอนน่า นิวออร์เดอร์ ซินดี ลอเปอร์ ดีเพชโมด เดอะเคียว ลิซาลิซาแอนด์เดอะคัลต์แจม เดบบี เดบ และคลับนูโว เพลงโดยมากจะมีธีมที่มุ่งเน้นถึงเรื่องแฟชั่นและความร่ำรวย อัลบั้มยังได้แนะนำสาวฮาราจุกุ ที่เป็นแดนซ์ 4 สาวที่แต่งตัวในลักษณ์แฟชันฮาราจุกุ โตเกียว ประเทศญี่ปุ่น
"เลิฟ. แอนเจิล. มิวสิก. เบบี." เปิดตัวได้รับความนิยมต่อนักวิจารณ์ร่วมสมัยอย่างถ้วนหน้า มีซิงเกิลถึง 6 ซิงเกิล ที่มียอดขายหลายแผ่นเสียงทองคำขาวในหลายประเทศ และขายได้ 7 ล้านชุด ยังได้รับการเสนอชื่อเข้าชิงรางวัลแกรมมี่ 6 ครั้งในปี 2005 และ 2006
เนปตาลี อลามัก
เนปตาลี อลามัก (Neptali Alamag) นักมวยสากลชาวฟิลิปปินส์ สถิติการชก 53 ครั้ง ชนะ 38 (น็อค 12) เสมอ 6 แพ้ 9 
อลามักขึ้นชกมวยครั้งแรกเมื่อ 14 มิถุนายน พ.ศ. 2517 ชนะน็อค บอย มาริโน ยก 1 ที่ ฟิลิปปินส์ จากนั้น ขึ้นชกชนะเป็นส่วนใหญ่ จนได้ชิงแชมป์ OPBF รุ่นแบนตัมเวทที่เกาหลีใต้เมื่อ 26 มีนาคม พ.ศ. 2521 แพ้คะแนน คิม ยุงชิก ไม่ได้แชมป์ เคยชกชนะคะแนน ถนอมจิต สุโขทัย เมื่อ พ.ศ. 2522 ที่ ฟิลิปปินส์ ต่อมาได้ชิงแชมป์ฟิลิปปินส์รุ่นซูเปอร์แบนตัมเวทเมื่อ 10 สิงหาคม พ.ศ. 2522 แพ้คะแนน ริค เดียมาเล และชกชนะคะแนน เวนิส บ.ข.ส. ที่ฟิลิปปินส์เมื่อ พ.ศ. 2522 ด้วย ต่อมา อลามักได้ครองแชมป์ฟิลิปปินส์รุ่นแบนตัมเวทเมื่อ 30 กรกฎาคม พ.ศ. 2526 ชนะคะแนน อมาโด กาบาโต จากนั้นได้ชิงแชมป์ OPBF รุ่นแบนตัมเวทที่ว่างเมื่อ 30 มีนาคม พ.ศ. 2527 ชนะน็อค มิตสุโอะ อิมาซาโต้ ยก 9 ที่ฟิลิปปินส์ และป้องกันแชมป์ได้ 1 ครั้ง ชนะน็อค กวางทองน้อย ศิษย์อำนวย ยก 2 เมื่อ 25 มิถุนายน พ.ศ. 2527 จากนั้นมาชกแพ้น็อค สามารถ พยัคฆ์อรุณ ยก 7 แล้วไปเสียแชมป์ OPBF ที่เกาหลีใต้ เมื่อ 16 มีนาคม พ.ศ. 2528 แพ้น็อค กัง กียุล ยก 2 จากนั้นอลามักขึ้นชกอีกเพียงครั้งเดียว เสมอกับ เอ็ดการ์ อปาตัน เมื่อ 18 พฤษภาคม พ.ศ. 2529 จากนั้นก็แขวนนวมไป
กัง กิยุล
กัง กิยุล (; ) นักมวยสากลชาวเกาหลีใต้ เกิดเมื่อ 18 พฤศจิกายน พ.ศ. 2505 ที่ เกาหลีใต้ สถิติการชก 23 ครั้ง ชนะ 19 (น็อค 13) เสมอ 2 แพ้ 2
อิตส์มายปาร์ตี้
"อิตส์มายปาร์ตี้" () เป็นเพลงที่เป็นที่รู้จักดีที่สุดในเวอร์ชันของนักร้องชาวอเมริกันเลสลีย์ กอร์ ในปี 1963 ติดอันดับ 1 ทั้งบนชาร์ตป็อปและริธึมแอนด์บลูส์ ในสหรัฐอเมริกา ในสหราชอาณาจักร "อิตส์มายปาร์ตี้" ขึ้นชาร์ตสูงสุดอันดับ 9 ถือเป็นเพลงฮิตเพลงเดียวของกร์ในหลายประเทศ และเป็นซิงเกิ้ลฮิตเพลงแรกของโปรดิวเซอร์ควินซี โจนส์
ซีจีทีเอ็น ฟร็องแซ
ซีจีทีเอ็น ฟร็องแซ () เป็นเป็นช่องรายการข่าวโทรทัศน์ภาคภาษาฝรั่งเศสของสถานีวิทยุโทรทัศน์กลางแห่งประเทศจีน ภายใต้เครือข่ายโทรทัศน์ภาคบริการโลกแห่งประเทศจีน หรือ China Global Television Network ออกอากาศครั้งแรกเมื่อ 1 ตุลาคม พ.ศ. 2550 โดยแยกตัวจาก ซีซีทีวี อี แอนด์ เอฟ
ซีซีทีวี ฟร็องแซ ได้เปลี่ยนชื่อเป็น ซีจีทีเอ็น ฟร็องแซ พร้อมกับช่องโทรทัศน์ภาคภาษาต่างประเทศของซีซีทีวีทั้งหมด พร้อมกับการจัดตั้งเครือข่ายโทรทัศน์ภาคบริการโลกแห่งประเทศจีน หรือ China Global Television Network เพื่อแยกเอาช่องโทรทัศน์ภาคภาษาต่างประเทศของซีซีทีวีทั้งหมด มาขึ้นกับ CGTN เพื่อความคล่องตัวในการบริหารงาน โดยทั้งนี้ กราฟิก เพลงประกอบ ยังคงใช้ต่อเนื่องมาจากซีซีทีวี ฟร็องแซ เดิม เพียงแต่กราฟิกมีการปรับสีจากเดิมสีแดงเป็นสีน้ำเงิน
ลี วอนซุก
ลี วอนซุก (Won Suk Lee) นักมวยสากลชาวเกาหลีใต้ เกิดเมื่อ 25 มกราคม พ.ศ. 2485 สถิติการชก 42 ครั้ง ชนะ 22 (น็อค 10) เสมอ 6 แพ้ 14
เหลี่ยมเพชร ศ.วีระพล
เหลี่ยมเพชร ศ.วีระพล หรือนายไพบูลย์ ชุมทอง เกิดเมื่อ 9 เมษายน พ.ศ. 2531 สถิติการชก 20 ครั้ง ชนะ 15 (น็อค 10) แพ้ 5
เจ็ดประหลาดแห่งกังหนำ
เจ็ดประหลาดแห่งกังหนำ มีบทบาทสำคัญมากในนิยายกำลังภายในของกิมย้ง เรื่องมังกรหยก
เจ็ดประหลาดแห่งกังหนำประกอบด้วย
เจ็ดประหลาดแห่งกังหนำได้รับคำท้าประลองกับนักพรตคูชู่กีแห่งสำนักช้วนจินก่า โดยเจ็ดประหลาดแห่งกังหนำจะต้องตามหาบุตรของก๊วยเซาเทียน ส่วนคูชู่กีต้องตามหาบุตรของเอี้ยทิซิมและฝึกฝนพวกเขาและนัดหมายให้เด็ก 2 คนประลองกันในอีก 18 ปีข้างหน้า
ต่อมาเจ็ดประหลาดแห่งกังหนำขึ้นเหนือพบก๊วยเจ๋งที่มองโกลจึงรับเป็นศิษย์ ที่มองโกลเตียวอาแซ ต้องเสียชีวิตด้วยน้ำมือศพเหล็กศิษย์ทรยศของเกาะดอกท้อ จากนั้น 18 ปีเมื่อใกล้ถึงกำหนดประลอง เจ็ดประหลาดแห่งกังหนำและก๊วยเจ๋งจึงเดินทางไปเพื่อประลองกับศิษย์ของคูชู่กีบุตรของเอี้ยทิซิม เจ็ดประหลาดแห่งกังหนำต้องมาวุ่นวายในยุทธภพอีกครั้งเกี่ยวข้องกับบุญคุณความแค้นของบรรดายอดฝีมือมากมายจนท้ายที่สุด จูชง , หันปอกือ , น่ำฮียิ้น , ช้วนกิมฮวด , หันเสียวย้ง ถูกอาวเอี๊ยงฮงและเอี้ยคังลอบสังหารบทเกาะดอกท้อ ส่วนกัวเต็งอักหนีรอดมาได้และเข้าใจว่าเป็นฝีมือของอึ้งเอี๊ยะซือ จนเกิดผิดใจแต่ก็ผ่านพ้นไปได้ด้วยดีในที่สุด
ในมังกรหยกภาคเอี้ยก้วยจ้าวอินทรีย์ กัวเต็งอักเป็นคนบอกเรื่องความชั่วของเอี้ยคังให้กับเอี้ยก้วยได้รู้ จนความแค้นของเอี้ยคังกับก๋วยเจ๋งสิ้นสุดลง
จงกั๋วซินเหวิน
จงกั๋วซินเหวิน(;) เป็นชื่อที่ใช้เรียกฝ่ายข่าวของซีซีทีวี 4 ก่อตั้งขึ้นเมื่อวันที่ 10 มกราคม 2535 และเป็นตราสินค้าสำหรับรายการเชิงข่าวของ ซีซีทีวี 4 และมีคำขวัญว่า " เฉินสัวซินเหวิน จงกั๋วโบเบ้า"
จงกั๋วซินเหวินได้จัดตั้งขึ้นพร้อมกับการเริ่มออกอากาศครั้งแรกของ ซีซีทีวี 4 โดยแยกมาจากฝ่ายข่าวของซีซีทีวีก่อนวันที่ 1 สิงหาคม 2552 จะเป็นเพลงร๊อคออเคสตร้า หลังจากวันที่ 1 สิงหาคม 2552 เป็นเพลงออเคสตร้า
(ถ้าเป็นกรณีสำคัญๆ จะใช้สีแดงในการระบุหัวข้อข่าวย่อย ใช้สีส้มในการระบุหัวข้อข่าว โดยไม่มีแถบสี่คั่น)
อิโมเจน ฮีป
อิโมเก็น ฮีป (Imogen Heap) เกิดเมื่อวันที่ 9 ธันวาคม ค.ศ. 1977 ที่ลอนดอน เป็นเป็นนักร้อง นักแต่งเพลง ชาวอังกฤษ ที่เคยร่วมงานกับวงฟรูฟรู นอกจากนั้นได้รับการเสนอชื่อเข้าชิงรางวัลแกรมมี สาขาศิลปินหน้าใหม่ยอดเยี่ยม และ อิโมเก็น ฮีป ได้ออกอัลบั้มเดียวชุดแรก คือ Speak for Yourself ในปี 2005 และ อัลบั้มล่าสุด คือ Ellipse. ในปี 2009
อาวาร์คอเคเชีย
อาวาร์ หรือ อาวาร์คอเคเชีย () เป็นกลุ่มชนสมัยใหม่ของคอเคซัสที่ส่วนใหญ่อยู่ในดาเกสถาน (Dagestan) ภาษาอาวาร์คอเคเชียเป็นภาษาในภาษากลุ่มคอเคซัสตะวันออกเฉียงเหนือ ที่รู้จักกันว่า “Nakh-Dagestanian”
ประชากรอาวาร์ส่วนใหญ่ตั้งถิ่นฐานในบริเวณที่เป็นภูเขาของดาเกสถานและที่ในราบบางส่วน (Buynakskiy, Khasav'yurtovskiy และบริเวณอื่น) นอกจากนั้นก็ยังอยู่ในเชชเนีย, คาลมิเคีย (Kalmykia) และดินแดนอื่นๆ ในรัสเซีย รวมทั้งในอาเซอร์ไบจาน (โดยเฉพาะในจังหวัดบาลาคาน และ จังหวัดซาคาทาลา (Zaqatala Rayon) - ราว 50,900 คน (ค.ศ. 1999) และ จอร์เจีย (ควาเรลิอาวาร์ - 2,500 คน)
ในปี ค.ศ. 2002 ประชากรอาวาร์ผู้รวมตัวกับผู้ที่พูดภาษาในกลุ่มที่ใกล้เคียงกันมีจำนวนราว 1,400,000 คนในจำนวนนั้น 814,500 อาศัยอยู่ในรัสเซีย และกว่า 750,000 คนอยู่ในดาเกสถาน 32% อาศัยอยู่ในเมือง (ค.ศ. 2002)
อาวาร์ยูเรเชีย
อาวาร์ยูเรเชีย หรือ อาวาร์ยุโรป หรือ อาวาร์โบราณ () เป็นกลุ่มชนที่มีระบบสังคมที่มีระเบียบแบบแผน และเป็นสหพันธ์ของกลุ่มชนที่มีอำนาจที่มาจากหลายชาติพันธุ์ที่มีความสัมพันธ์กับชนบัลการ์, ชนคาซาร์ และกลุ่มชนที่พูดภาษาโอเกอร์ (Oghur languages) ในขณะนั้น อาวาร์ยูเรเชียปกครองโดยประมุขที่มีตำแหน่งเป็น “คากาน” หรือ “มหาข่าน” (Khagan หรือ Great Khan) ผู้ล้อมรอบตัวด้วยนักการทหารที่มาจากกลุ่มชนเร่ร่อน (nomad) ซึ่งเป็นลักษณะเดียวกับระบบของกลุ่มชนชนเตอร์กิกโดยทั่วไป อาวาร์ยูเรเชียปรากฏเป็นครั้งแรกในคริสต์ศตวรรษที่ 4 ในชื่อรูราน (Rouran) ที่ตั้งถิ่นฐานในบริเวณพรมแดนทางตอนเหนือของจีนและมีอำนาจอยู่ในบริเวณนั้นอยู่ราวสองร้อยปี ก่อนที่จะมาปรากฏตัวในยุโรปกลางและยุโรปตะวันออกในคริสต์ศตวรรษที่ 6 และมามีอิทธิพลในบริเวณส่วนใหญ่ของที่ราบแพนโนเนียน (Pannonian Plain) มาจนกระทั่งถึงต้นคริสต์ศตวรรษที่ 9 นอกจากในยุโรปแล้วอาวาร์ยูเรเชียยังปรากฏในอินเดียในชื่ออาเฮอร์ (ahir)
เขตอัครบิดร
เขตอัครบิดร () เป็นเขตอำนาจการปกครองของอัครบิดร อัครบิดรในศาสนาคริสต์ ได้แก่
ตำแหน่งอัครบิดรเดิมมี 5 ตำแหน่ง ประกอบด้วยสมเด็จพระสันตะปาปาซึ่งเป็นอัครบิดรแห่งโรม อัครบิดรแห่งคอนสแตนติโนเปิล อัครบิดรแห่งอะเล็กซานเดรีย อัครบิดรแห่งแอนติออก และอัครบิดรแห่งเยรูซาเลม ในปี ค.ศ. 1054 เกิดศาสนเภทรตะวันออก-ตะวันตก (East-West Schism) ทำให้คริสตจักรแยกออกเป็นเขตอัครบิดรที่ใช้ภาษาละติน คือนิกายโรมันคาทอลิกในปัจจุบัน และสี่เขตอัครบิดรที่ใช้ภาษากรีกซึ่งเป็นนิกายอีสเทิร์นออร์ทอดอกซ์ในปัจจุบัน ส่วนอัครบิดรแห่งแอนติออกย้ายสำนักไปตั้งที่ดามัสกัสในคริสต์ศตวรรษที่ 13 ในระหว่างสมัยการปกครองของพวกมามลุคชาวอียิปต์ผู้มาพิชิตซีเรีย แม้ว่าจะตั้งอยู่ในดามัสกัสแล้ว แต่ตำแหน่งนี้ก็ยังเรียกว่าอัครบิดรแห่งแอนติออก
ตำแหน่งอัครบิดรของออร์ทอดอกซ์ทั้งสี่ อันได้แก่ คอนสแตนติโนเปิล อะเล็กซานเดรีย แอนติออก และเยรูซาเลม และหนึ่งตำแหน่งทางตะวันตกในกรุงโรมถือกันว่าเป็นตำแหน่ง “ผู้อาวุโส” ( หรือ “ผู้เกิดก่อน” "of ancient fame") โดยแต่ละตำแหน่งก็มีหนึ่งในอัครทูตเป็นอัครบิดรองค์แรก ได้แก่ นักบุญอันดรูว์ นักบุญมาระโกผู้นิพนธ์พระวรสาร นักบุญซีโมนเปโตร นักบุญยากอบผู้ชอบธรรม และนักบุญเปโตรอีกครั้งตามลำดับ
ในบางประเทศให้เขตอัครบิดร (Patriarchate) มีสถานะเป็นนิติบุคคลคือถือว่าเป็นบรรษัท (corporation) แบบหนึ่ง สามารถดำเนินการฟ้องร้องคดีในศาลได้
ระบบถือครองที่ดินสมัยฟิวดัล
ระบบถือครองที่ดินสมัยฟิวดัล () คือระบบเศรษฐกิจและสังคมที่นิยมปฏิบัติกันโดยทั่วไปในยุคกลางในยุโรปตะวันตกและยุโรปกลาง ระบบถือครองที่ดินสมัยฟิวดัลเป็นระบบที่ผู้เป็นเจ้าของที่ดินหรือลอร์ดมีอำนาจทางเศรษฐกิจและทางกฎหมายที่สนับสนุนโดยรายได้ที่ได้มาจากผลผลิตของที่ดินที่เป็นเจ้าของ และจากค่าธรรมเนียมของเกษตรกรผู้ที่อยู่ภายใต้การปกครองตามกฎหมาย ค่าธรรมเนียมอาจจะเป็นในรูปของ :
ระบบถือครองที่ดินสมัยฟิวดัลเป็นคำที่เกี่ยวข้องกับยุคกลางของยุโรปตะวันตก ที่มีวิวัฒนาการมาจากระบบเศรษฐกิจชนบทของปลายสมัยจักรวรรดิโรมัน เมื่อจำนวนประชากรลดลง ชนชั้นแรงงานกลายเป็นปัจจัยสำคัญของเศรษฐกิจ ในที่สุดก็จัดเป็นระบบถือครองที่ดินสมัยฟิวดัลหรือระบบเจ้า-ข้า ซึ่งเจ้าในที่นี้ไม่จำเป็นต้องเป็นฆราวาสเสมอไป แต่อาจจะเป็นสังฆราชหรือเจ้าอาวาสที่มีหน้าที่รับผิดชอบเช่นเดียวกับเจ้าของที่ดิน
จังหวัดวาน
จังหวัดวาน () เป็นจังหวัดทางตะวันออกของตุรกีระหว่างทะเลสาบวานและพรมแดนที่ติดกับอิหร่าน ที่มีเนื้อที่ทั้งหมด 19,069 ตารางกิโลเมตร และมีประชากร 1,012,707 คน
ในศตวรรษที่ 9 ก่อนคริสต์ศักราช บริเวณวานเป็นศูนย์กลางของราชอาณาจักรอัวร์อาร์ทู (Urartu) ในสมัยโบราณเป็นส่วนหนึ่งของเกรตเตอร์อาร์เมเนีย เมื่อมาถึงปี ค.ศ. 908 ถึงปี ค.ศ. 1021 วานก็อยู่ในใจกลางของราชอาณาจักรวาสเพอเรคาน (Vaspurakan) ของอาร์เมเนีย หลังจากนั้นก็กลายมาเป็นส่วนหนึ่งของจักรวรรดิไบแซนไทน์ เมื่อเซลจุคได้รับชัยชนะในยุทธการมาลาซเกิร์ท (Battle of Malazgirt) ในปี ค.ศ. 1071 ที่อยู่ทางตอนเหนือของทะเลสาบวาน  วานจักรวรรดิเซลจุค และต่อมาจักรวรรดิออตโตมัน หลังจากนั้นเป็นเวลาหลายร้อยปีวานก็เป็นศูนย์กลางของประชากรอาร์เมเนีย
พระเจ้ายาโนชที่ 1 แห่งฮังการี
สมเด็จพระเจ้ายาโนส ซาโพลไยแห่งฮังการี () (2 กุมภาพันธ์ ค.ศ. 1487 – 22 กรกฎาคม ค.ศ. 1540) ยาโนสเป็นพระมหากษัตริย์แห่งราชอาณาจักรฮังการีผู้ครองราชย์ระหว่าง ค.ศ. 1526 จนเสด็จสวรรคตเมื่อวันที่ 22 กรกฎาคม ค.ศ. 1540 แต่การครองราชย์ของพระองค์ถูกประท้วงโดยจักรพรรดิเฟอร์ดินานด์ที่ 1 ผู้ก็ทรงอ้างว่าเป็นกษัตริย์ฮังการีในช่วงเวลาเดียวกัน ก่อนหน้าที่จะขึ้นครองราชย์เป็นแม่ทัพแห่งทรานสซิลเวเนีย
วัดพระประทานพร
วัดพระประทานพร เดิมชื่อ วัดมาบเสม็ดแดง ตั้งอยู่ที่ ตำบลสุรศักดิ์ อำเภอศรีราชา จังหวัดชลบุรี ขออนุญาตสร้างวัดเมื่อวันที่ 18 มีนาคม พ.ศ. 2509 โดยคณะของผู้ริเริ่มสร้างวัดได้ทำการขออนุญาตสร้างวัด โดยผู้ยื่นขออนุญาตคือ "นายเผื่อน ซื่อสัตย์" ได้รับอนุญาตให้สร้างวัด ตามหนังสืออนุญาตให้สร้างวัด เลขที่ 4/ 2509 เมื่อวันที่ 11 เมษายน พ.ศ. 2509 รับพระราชทานวิสุงคามสีมา เมื่อวันที่ 7 มกราคม พ.ศ. 2512
พื้นที่วัดทั้งหมดมีเนื้อที่ 17 ไร่ 2 งาน โดยได้รับการบริจาคที่ดินจาก
เอกสารการครอบครองที่ดินเป็นหนังสือ สค. ๑ ทั้งหมด( ปัจจุบันยังไม่มีเอกสารสิทธิ์ที่ดิน)
ไตรกลีเซอไรด์
ไตรกลีเซอไรด์ (triglyceride) หรือไตรเอซิลกลีเซอรอล (Triacylglycerol) เป็นไขมันที่ประกอบด้วยกรดไขมันสามโมเลกุลรวมตัวกับกลีเซอรอลหนึ่งโมเลกุล กรดไขมันที่มาประกอบเป็นไตรกลีเซอไรด์นั้นอาจจะเป็นกรดไขมันชนิดเดียวกัน เช่น ไตรสเตียริน มีกรดสเตียริกเป็นองค์ประกอบเท่านั้น หรือเป็นกรดไขมันคนละชนิด เช่น 1-พาล์มิโทสเตียริน (1-Palmitostearin) หมายถึงไตรกลีเซอไรด์ที่กรดไขมันตัวแรกเป็นกรดพาล์มมิติก ส่วนกรดไขมันตัวที่ 2 และ 3 เป็นกรดสเตียริก เป็นพลังงานสะสมในสัตว์ และใช้สะสมใต้ผิวหนังเพื่อรักษาอุณหภูมิของร่างกาย โดยสะสมในเซลล์ไขมัน (Adipocyte หรือ Fat cell) ในรูปเม็ดไขมัน หรืออยู่ในรูปไมเซลล์ (Micelle)
ปัญหาและอันตรายจากโรคไตรกลีเซอไรด์สูงในเลือดทำให้ หลอดเลือดแดงแข็งตัว ถ้าเกิดที่หัวใจทำให้เป็นโรคหัวใจขาดเลือด ถ้าเกิดที่สมองทำให้เป็นอัมพาต หรือ ทำให้เกิดอาการร่วมคือ ปวดท้อง ตับโต ม้ามโต และทำให้ระบบประสาททำงานผิดปกติ ปวดข้อ แหล่งอาหารที่ทำให้ไตรกลีเซอไรด์ในเลือดสูง ได้แก่ อาหารทุกชนิดที่มีปริมาณไขมันสูง โดยเฉพาะไขมันสัตว์ น้ำตาล อาหารรสหวานจัด ขนมหวานทุกชนิด เนื่องจากร่างกายสามารถนำไปสร้างเป็นไตรกลีเซอไรด์ คนอายุ 30 ปีขึ้นไปไม่ควรมีค่า triglyceride เกิน 200 mg/dl
เอกสารเผยแพร่ของหน่วยงานสุขศึกษาและประชาสัมพันธ์ กองการพยาบาล รพ.ภูมิพลอดุลยเดช กรมแพทย์ทหารอากาศ
Roland JP-8000
Roland JP-8000 เป็น เครื่องสังเคราะห์เสียง อนาล็อกซินธิไซเซอร์ ได้วางจำหน่ายในช่วงปี 1997 ผู้จำหน่ายโดย โรแลนด์ คอร์ปอเรชั่น แข่งขันกับอนาล็อกโมเดลอื่นๆอีกมากมาย อย่าง เช่น Access Virus และ Clavia Nord Lead.
สวีตวาเคชัน
สวีตวาเคชัน () เป็นกลุ่มดนตรีป็อป/อิเล็กทรอนิกส์จากญี่ปุ่น ประกอบด้วยสมาชิก เมย์ ศิตาภา อรรถบุรานนท์ อดีตสมาชิกวง Preppy G เป็นนักร้องนำ และ ฮายากาว่า ไดอิชิ เป็นโปรดิวเซอร์เพลง และมีเพลงฮิตอย่าง "I Feel So Good" ("Asobi Ni Ikouyo") ในอัลบั้มชุด Do the Vacation!!
ซิดนีย์ (แก้ความกำกวม)
ซิดนีย์ (Sydney) อาจจะหมายถึง
เกมส์ซ่าท้ากึ๋น
เกมซ่าท้ากึ๋น (; ) หรือ "คาโซ ไทโช" () เกมโชว์ของประเทศญี่ปุ่น ออกอากาศทางสถานีโทรทัศน์นิปปอน เปิดโอกาสให้ผู้เข้าประกวด ที่มีความคิดสร้างสรรค์ผลงานต่างๆ เช่น ธรรมชาติ สิ่งแวดล้อม พระอาทิตย์ขึ้น ปีศาจ ดอกไม้ไฟ สัตว์ประหลาด อาหารหลากหลายแบบ งานเทศกาล ส่วนของร่างกาย ฤดู การเดินทางด้วยยานพาหนะ ผี ละคร ผจญภัย วัฒนธรรม โลกใต้ทะเล การ์ตูนดังต่างๆ สัตว์ กิจวัตรประจำวัน ฮีโร่ การแปลงร่าง บุคคลสำคัญของโลก กีฬาทุกประเภท ภาพล้อเลียน อารมณ์ต่างๆ เป็นต้น รายการนี้ ออกอากาศในประเทศไทยทุกวันอังคาร เวลา 20.40 น. ทางสถานีโทรทัศน์โมเดิร์นไนน์ ภายหลังได้มาฉายทางช่อง พีพีทีวี ช่อง 36 และได้เปลี่ยนชื่อใหม่เป็น "เกมส์ซ่าท้าทุกกึ๋น"
ครั้งแรกสุดออกอากาศในคืนวันส่งท้ายปีเก่า 31 ธันวาคม พ.ศ. 2522 ในปัจจุบันออกอากาศปีละ 2 ครั้ง คือเดือนมกราคมและเดือนพฤษภาคม ในอดีตเคยออกอากาศในเดือนกันยายนด้วย
ในแต่ละโชว์จะต้องแสดงที่เน้นความสร้างสรรค์เป็นหลัก โดยมีกรรมการเป็นผู้ตัดสินในเรื่องของ ความสามัคคี ความพร้อมเพรียง ความสวยงาม และความคิดสร้างสรรค์ การให้คะแนนทีมที่แสดงผลงานไม่ถูกใจกรรมการ จะได้คะแนนต่ำกว่า 15 คะแนน (1 - 11 คะแนน หมายถึง ควรปรับปรุง, 12 - 15 คะแนน หมายถึง พอใช้) นั่นหมายถึง ไม่ผ่าน หากการแสดงผลงานถูกใจกรรมการ จะได้ 15 คะแนนขึ้นไป (15 - 16 คะแนน หมายถึง ดี, 17 - 20 คะแนน หมายถึง ดีมาก) หมายถึง ผ่าน ในกรณีที่การแสดงผลงานไม่ถูกใจกรรมการแต่กลับถูกใจกรรมการบางคนจะให้คะแนนตามจำนวน นั่นหมายถึง 15 คะแนน จึงจะผ่าน โดยการแสดงที่ผ่าน จะได้เข้าไปลุ้นรางวัลในช่วงท้ายรายการ เพื่อชิงเงินรางวัล 1 ล้านเยน (ออกอากาศในวันพุธ เป็นตอนที่ 2)
แฟนเพื่อน
"แฟนเพื่อน" คือซิงเกิลของภคมน บุณยะภูติ หรือ ลูกโป่ง นักร้องหญิงชาวไทยจากรายการทรู อะคาเดมี่ แฟนเทเชีย ซีซั่นที่ 4 ได้แต่งขึ้นทีมงานเพลงจาก Together และผลิตขึ้นโดยธนวิตต์ สุตมุขสำหรับอัลบั้มเดี่ยวชุดแรกของลูกโป่ง
"แฟนเพื่อน" ได้มีการเปิดครั้งแรกเมื่อวันที่ 22 กุมภาพันธ์ พ.ศ. 2551 โดยเป็นซิงเกิลที่ 2 จากอัลบั้ม เพลงนี้มีเนื้อหาที่โดนใจของหลายๆคนและมีทำนองเพลงที่ติดหู ทำให้เพลงนี้เป็นเพลงที่ประสบความสำเร็จอย่างมากและเป็นเพลงที่ประสบความสำเร็จมากที่สุดของลูกโป่ง สามารถเข้าไป 5 อันดับแรกของหลายชาร์ตในประเทศไทยและสามารถขึ้นไปสู่อันดับสูงสุดของชาร์ตทรู มิวสิกท็อป 20, Youth Lady.หาดใหญ่, และซี-รีเควสต์ ฮิตซ์ 20 จ.จันทบุรีได้ถึง 5 สัปดาห์
มิวสิกวิดีโอเพลง "แฟนเพื่อน" ได้ถ่ายทำที่อุทยานแห่งชาติเขาใหญ่ เมื่อวันที่ 26 กุมภาพันธ์ พ.ศ. 2551 ซึ่งได้ออกฉายครั้งแรกเมื่อวันที่ 26 มีนาคม พ.ศ. 2551 ทางช่องต่างๆของทรูวิชั่นส์ ซึ่งมิวสิกวิดีโอได้มีส่วนที่เป็นตัวลูกโป่งร้องเพลงและเป็นเรื่องราวสลับกันไป โดยในส่วนเรื่องราวจะมีเนื้อหาที่ค่อนข้างซับซ้อน เป็นเรื่องราวของคู่รัก 2 คู่และหญิงสาวอีกหนึ่งคนซึ่งเป็นเพื่อนกัน แต่ภายหลังก็กลับไปแอบรักแฟนของเพื่อน แล้วก็รู้ในที่สุดจึงเป็นจุดจบมิตรภาพของ 5 คนนั้น นอกจากนั้นยังมีมิวสิกวิดีโอเวอร์ชันอื่นโดยเป็นคาราโอเกะได้บรรจุอยู่ในอัลบั้ม"ครัชออน!" แผ่นวิดีโอซีดีและคาราโอเกะนี้สามารถขึ้นไปอยู่อันดับ 2 ในชาร์ต Blu-o Karaoke Chart ที่สยามพารากอนได้
แบบิลอนซู
แบบิลอนซู () เป็นวงร็อกก่อตั้งวงในเมืองวุลเวอร์แฮมป์ตันในอังกฤษ ผู้ก่อตั้งโดยนักร้องนำ ยาส แมนน์ เจ้าของเพลงฮิต "Spaceman" ออกจำหน่ายในปี พ.ศ. 2538 ได้ขึ้นซิงเกิลอันดับ 1 ในชาร์ตซิงเกิลแห่งสหราชอาณาจักร มียอดขายกว่า 418,000 ล้านชุด ในสัปดาห์แรกที่ออกจำหน่าย
กองทหารม้าซิพาฮิ
กองทหารม้าซิพาฮิ (, ) เป็นชื่อของกองทหารม้าระดับหนึ่งของจักรวรรดิออตโตมัน ที่เทียบได้กับอัศวินของตะวันตก “Sipahi” เป็นคำที่มาจาก (คำว่า “sepâh” แปลว่ากองทัพ) และมีรากเดียวกับภาษาอังกฤษ “sepoy” (กองทหารเซพอย)